qundao/data-zh-poetry huggingface dataset:
与陈希尹承恩寺夜话
作者：谢承举
朝代：明

佛阁论心到即留，对君那省系穷愁。隔年鸡黍残盟在，投老莺花旧梦休。酒共青灯聊送夜，诗因黄菊似争秋。相思明日江天恨，又逐霜鸿下远洲。
东园探春次韵
作者：谢承举
朝代：明

二月探春春事微，留人无计网春晖。山容殢冻花应懒，野色悭和蝶未飞。晴縠漾波惊石濑，午光斜日荡林霏。白头多病防多酒，风雨危桥怯夜归。
东坡祠
作者：谢承举
朝代：明

溪水澄鲜洗蜀丝，溪山飞翠扫峨眉。文长垂世如悬日，人不忘公故立祠。种橘无亭题楚颂，求田有帖勒吴碑。游踪到处留遗爱，岭表湖南并去思。
丹阳道中
作者：谢承举
朝代：明

丹阳两日驿，贱子十年游。蹭蹬身将晚，飘零鬓易秋。山川怀旧迹，花鸟识新愁。趁此浮东海，无人与借舟。
乔司马席上送春限韵
作者：谢承举
朝代：明

恨别江淹独黯然，惜馀供奉更堪怜。窗前读易人孤坐，灯下苦吟僧未眠。斗欲旋时还北指，日难留处已西偏。曙楼莫放钟声过，回首东风又隔年。
九日感兴次元遗山九日读书用陶靖节原韵
作者：谢承举
朝代：明

我昔游楚湘，登高岳麓边。红颜映绿水，青娥在楼船。笑掷黄金杯，醽醁来如泉。纤纤弄花枝，令姿相比妍。娇歌飏轻飙，长裾舞翩翩。我醉浑欲颓，唫肩倚群仙。青衿同游生，况复美少年。白眼一粟馀，其气凌苍天。我昔登金台，居庸快瞻望。历历蓟州山，周回叠层嶂。龙门插天表，㟝嵝若佐相。苍苍诸峰攒，宛如踞虎象。嵯峨黄金关，紫翠郁相向。龙蟠八极尊，凤喈五云上。观光适兹辰，宾筵候亭障。览奇快醉归，顿令心目旷。
九日感兴次元遗山九日读书用陶靖节原韵·其一
作者：谢承举
朝代：明

我昔游楚湘，登高岳麓边。红颜映绿水，青娥在楼船。笑掷黄金杯，醽醁来如泉。纤纤弄花枝，令姿相比妍。娇歌飏轻飙，长裾舞翩翩。我醉浑欲颓，唫肩倚群仙。青衿同游生，况复美少年。白眼一粟馀，其气凌苍天。
九日感兴次元遗山九日读书用陶靖节原韵·其二
作者：谢承举
朝代：明

我昔登金台，居庸快瞻望。历历蓟州山，周回叠层嶂。龙门插天表，㟝嵝若佐相。苍苍诸峰攒，宛如踞虎象。嵯峨黄金关，紫翠郁相向。龙蟠八极尊，凤喈五云上。观光适兹辰，宾筵候亭障。览奇快醉归，顿令心目旷。
九日感兴次元遗山九日读书用陶靖节原韵·其二
作者：谢承举
朝代：明
体裁：古风

我昔登金台，居庸快瞻望。历历蓟州山，周回叠层嶂。龙门插天表，培嵝若佐相。苍苍诸峰攒，宛如踞虎象。嵯峨黄金关，紫翠郁相向。龙蟠八极尊，凤喈五云上。观光适兹辰，宾筵候亭障。览奇快醉归，顿令心目旷。
书广陵天宁寺北舍
作者：谢承举
朝代：明

浮舟出淮水，飘风吹我裳。未憩远归身，辄束前时装。长江渺何许，东南指丹杨。白云复依依，黄流浩汤汤。爰止阻凌帆，暂留招提房。入门遇嘉友，欢娱罗酒浆。哦诗口不辍，读书名未扬。投怀二十年，开言谢肝肠。满斟更添酌，一劝累十觞。蕙露下空砌，松月辉长廊。坐久更漏沉，醉来形役忘。
二月十五日予卧病杜门忆前月是夕开宴湖上感而有作
作者：谢承举
朝代：明

元宵雪月宴湖亭，十里灯光灿列星。蝴蝶有情迷楚梦，杜鹃无语托湘灵。云深仙府花成阵，香拥侯家肉作屏。一病自伤春过半，可禁堤上柳青青。
兰若昼寝梦接刘与之施以德任仲修言笑
作者：谢承举
朝代：明
体裁：五言律诗

去子无千里，旅程南北分。江船扬子水，人面蒋山云。双鲤投空札，孤鸿念故群。离怀欣有慰，梦里得殷勤。
别陆舜民
作者：谢承举
朝代：明
体裁：古风

与君同乡邑，儗结金石盟。嗟此友朋谊，宛若兄弟情。坐卧朝暮偕，出入时游行。感兹十载馀，岁月如流星。我壮君巳老，欢娱慨平生。西窗一杯酒，相对孤烛倾。凄风罗幕寒，皎月梅花明。我怀未尽语，倏尔晨鸡鸣。执袂临河梁，溪流发春声。归帆挂残雪，摇摇驻心旌。合并应有期，勿谓暌离轻。
割麦
作者：谢承举
朝代：明

穟秀渐渐浪势漫，清和天气尚馀寒。过墟歌咏悲殷相，进食权宜想汉官。岁稔巳占三白足，时丰何靳二岐难。冷淘槐叶贫家味，免得台司讽素餐。
十五夜
作者：谢承举
朝代：明

海上晴云拥一规，盈当三五算无亏。初窥枕簟凉先觉，渐转梧桐影不知。皓魄满天呈彩夕，秋阳入地藉光时。狂歌欲向清虚问，兀坐孤停李白卮。
南浦
作者：谢承举
朝代：明
体裁：五言绝句

江流入南浦，浦上有高亭。日日送行客，年年芳草青。
古意
作者：谢承举
朝代：明
体裁：乐府曲辞

峨峨石头城，下有长短亭。城前江茫茫，亭边柳青青。行人重离别，词客倾醁醽。东望莫愁湖，西连白鹭汀。华辀送叠鼓，危橹挂飞舲。隔岸商女歌，歌声君莫听。
史谏议园亭杂咏七首 其一 玉芝
作者：谢承举
朝代：明
体裁：五言绝句

甪里旧餐馀，化石颇奇古。耻入丞相庄，移来司谏圃。
史谏议园亭杂咏七首 其七 萱
作者：谢承举
朝代：明
体裁：五言绝句

东风不解愁，长信春光老。宫娥已白头，尚折宜男草。
史谏议园亭杂咏七首 其三 水仙
作者：谢承举
朝代：明
体裁：五言绝句

楚楚拂凉飔，娟娟挹秋露。谁招洛神魂，来乞陈王赋。
史谏议园亭杂咏七首 其二 辛夷
作者：谢承举
朝代：明
体裁：五言绝句

紫粉蘸毫端，似为不平发。花神寂无言，书空常咄咄。
史谏议园亭杂咏七首 其五 蒲石
作者：谢承举
朝代：明
体裁：五言绝句

仙人住蓬瀛，凉雨洗瘦骨。雨晴山月来，清风生绿发。
史谏议园亭杂咏七首 其六 莲塘
作者：谢承举
朝代：明
体裁：五言绝句

望望水晶宫，翠盖迎仙姊。中有荡舟人，误触鸳鸯起。
史谏议园亭杂咏七首 其四 桐井
作者：谢承举
朝代：明
体裁：五言绝句

宾来辖可投，吟馀茗可煮。山翁诗梦醒，石阑响秋雨。
同白岩乔司马游东园次韵
作者：谢承举
朝代：明

割得钟山一段青，青林杖屦愧频经。水边旆影鱼知避，松下棋声鹤解听。走壑奇泉喷夜玉，攒峰怪石化秋星。广庭不用重裀设，绕砌苔钱绣锦萍。
吴歌·其一
作者：谢承举
朝代：明
体裁：乐府曲辞

秦淮女儿歌柘枝，隔淮吴儿唱新词。声声互答绿杨里，正是离人肠断时。
吴歌·其二
作者：谢承举
朝代：明
体裁：乐府曲辞

离人莫听女儿歌，盈盈一水滞天河。两星低望不可渡，河上无梁空掷梭。
善权寺
作者：谢承举
朝代：明

鬼凿神劖太古先，穷源何地入渔船。将行且止如无路，入暗通明似有天。算与师期逢泽日，愁闻人说避秦年。三生夙愿惭同姓，桂下抠衣拜古仙。
喜晴
作者：谢承举
朝代：明

苔钱逐雨绕阶生，妆点贫家破屋清。浦树带烟朝有色，溪泉添水夜无声。锦峰高出浮云静，翠壁斜临返照明。万顷嘉禾场圃足，腰镰日日趁秋晴。
四月十日过东山小庄漫兴
作者：谢承举
朝代：明

林深树杪挂藤花，石径初来路觉赊。割尽黄云农未了，枣桑阴里斗栽瓜。茅茨喔喔乱晨鸡，红日穿林树影低。圃上轴声惊打麦，黄莺飞过绿阴啼。
四月十日过东山小庄漫兴·其一
作者：谢承举
朝代：明

林深树杪挂藤花，石径初来路觉赊。割尽黄云农未了，枣桑阴里斗栽瓜。
四月十日过东山小庄漫兴·其二
作者：谢承举
朝代：明

茅茨喔喔乱晨鸡，红日穿林树影低。圃上轴声惊打麦，黄莺飞过绿阴啼。
四言
作者：谢承举
朝代：明
体裁：四言诗

一丘一壑，一笠一裘。日朝月夕，无春无秋。春日而游，秋月而休。花开鸟啼，山空水流。
墨芙蓉
作者：谢承举
朝代：明

紫毫濡染墨淋漓，木末孤搴诵楚辞。月黑林深湘渚夜，一天风雨泊舟时。
复毛总兵大砚
作者：谢承举
朝代：明

石凿青龙铁胜坚，鸡窗磨洗未能穿。孟尝行化珠皆返，赵使归来璧尚全。小技可堪封即墨，大书留与勒燕然。须知物自还元主，耻作迂儒种字田。
客游感旧和汤希尧二首
作者：谢承举
朝代：明

游躅于今苦不前，龙门历览是英年。紫貂冲雪燕京马，画鼓凌波楚溆船。杨柳登楼无旧侣，桃花题扇有新篇。因君又触当时兴，心绕江南几处天。剑匣书囊带楚烟，湘云岳树几流连。弓裘白马春游帐，弦管红灯夜宴船。香陌行踪延丽景，彩楼心事纪华年。无情惟有秋空月，同照离人两地天。
客游感旧和汤希尧二首·其一
作者：谢承举
朝代：明

游躅于今苦不前，龙门历览是英年。紫貂冲雪燕京马，画鼓凌波楚溆船。杨柳登楼无旧侣，桃花题扇有新篇。因君又触当时兴，心绕江南几处天。
客游感旧和汤希尧二首·其二
作者：谢承举
朝代：明

剑匣书囊带楚烟，湘云岳树几流连。弓裘白马春游帐，弦管红灯夜宴船。香陌行踪延丽景，彩楼心事纪华年。无情惟有秋空月，同照离人两地天。
宿和州港
作者：谢承举
朝代：明

落日舟舤泊晚晴，酒帘茅屋小村清。客途南去三千里，乡土今来第一程。野庙鼓钟惊梦寐，秋江星斗动虚明。西风转盼情无限，行役劳劳恨此生。
宿嘉宗师一清山房
作者：谢承举
朝代：明

上方灯火得依禅，惠远惭予旧有缘。閒与白云分半榻，清同老鹤卧孤烟。惊心往事三更雨，过眼流光十二年。晓枕偶醒丘壑梦，满窗山鸟正绵绵。
宿姚氏延秀山房兼候王元孚不至
作者：谢承举
朝代：明

何处平泉别有庄，新堂西崦筑溪堂。水风吹酒凉侵枕，山月窥人影到床。睡熟黄紬诗梦远，坐销红烛世机忘。多情摩诘应趍约，谁貌骑驴华子冈。
寄何圌樵一绝
作者：谢承举
朝代：明

山中酒熟君思我，雪里诗成我寄君。东望海门三百里，不胜离思乱江云。
寄史黄门巽仲
作者：谢承举
朝代：明

湖上辞君雪夜船，诗筒药裹对群仙。归田录在身将起，封事囊多手自编。棋赌有堂开别墅，酒醒无石忆平泉。春风两度华阳约，咫尺烟霞又隔年。
寄吊岳武穆
作者：谢承举
朝代：明

两过钱塘两谒公，栖霞岭下是幽宫。人空有誓完西夏，树亦无枝受北风。社稷命危孤立处，君臣身死一和中。我皇迅扫奸权日，似为忠良补旧功。
寄施以德次合云楼韵
作者：谢承举
朝代：明

五百吴程路易通，月明两地恨相同。双鱼岁落空江水，孤雁秋惊半夜风。故里交游情最洽，老年文字气犹雄。不知多病东山客，可在先生记忆中。
寄沐希甫参戎
作者：谢承举
朝代：明

华镇移金齿，清标想玉颜。何期白雁信，又过碧鸡山。赤日酬明主，春风舞？蛮。功期班定远，早勒玉门关。
寄沐希甫参戎
作者：谢承举
朝代：明
体裁：五言律诗

华镇移金齿，清标想玉颜。何期白雁信，又过碧鸡山。赤日酬明主，春风舞�蛮。功期班定远，早勒玉门关。
寄门生沈用立大尹
作者：谢承举
朝代：明

万水千山寄信难，人传高第最能官。两年春雨鸡窗梦，千里秋云雁字寒。礼遇弦歌须待化，政行鞭朴务从宽。岭南民物今何似，要使穷闾枕席安。
山亭
作者：谢承举
朝代：明

山亭栖断阿，嗟予三月病。扶衰试重来，秋苔迷石磴。
废庙
作者：谢承举
朝代：明

江南多庙宇，处处倚山开。香火村翁主，松杉野鹤来。土墙支段木，石磴上青苔。鼓吹斜阳里，人家赛社回。
恭题灵羊图
作者：谢承举
朝代：明
体裁：古风

塞上春深草初绿，黄河套边堪放牧。何来羌羚携乳畜，旁有韩卢将搏逐。群羚不奔且不惊，䍦车无影鸾无声。持旄已归苏子卿，挟册未见黄初平。羊何安闲卢何猛，以静制动清边境。我皇执笔发深儆，意在和雍化强梗。是时贤相惟三杨，升平辅理称虞唐。九重优游翰墨场，天与人文垂四方。
恭题灵羊图
作者：谢承举
朝代：明

塞上春深草初绿，黄河套边堪放牧。何来羌羚携乳畜，旁有韩卢将搏逐。群羚不奔且不惊，车无影鸾无声。持旄已归苏子卿，挟册未见黄初平。羊何安闲卢何猛，以静制动清边境。我皇执笔发深儆，意在和雍化强梗。是时贤相惟三杨，升平辅理称虞唐。九重优游翰墨场，天与人文垂四方。
慈湖道中
作者：谢承举
朝代：明

路绕清溪转绿阴，村村麦垄对桑林。吴蚕老去还成茧，蜀鸟南来未改音。匮玉无媒怀往事，还山有约负初心。翻思今古情何限，却付青驴背上唫。
扬州马次甫见过病中以诗道意
作者：谢承举
朝代：明
体裁：七言律诗

三百江城一日风，又从桥口系孤篷。忽惊深巷来佳客，不厌寒门问病翁。旧事多伤春鬓白，好诗留剪夜灯红。阶前即便呼儿拜，眼底谁人识马融。
扬州马次甫见过病中以诗道意
作者：谢承举
朝代：明

三百江城一日风，又从桥口繫孤篷。忽惊深巷来佳客，不厌寒门问病翁。旧事多伤春鬓白，好诗留剪夜灯红。阶前即便呼儿拜，眼底谁人识马融。
抵豫章
作者：谢承举
朝代：明
体裁：七言律诗

藩镇西南此壮哉，铁围城郭面江开。山川依旧滕王阁，草树消沉孺子台。灯火夜喧渔父出，帆樯日送贾人来。千年文献吾乡土，两度经过愧不才。
拟匡庐山瀑布泉送人还江西
作者：谢承举
朝代：明
体裁：古风

水帘倒挂翠壁巅，玉虬下吸金蓉天。徐寅空歌素练舞，李白解道银河悬。石骨浸淫山脉水，窦润岚烝流不已。深源巨壑岂能容，平涨鄱湖二千里。
挽袁使君内淑人
作者：谢承举
朝代：明

秋老惊风薄绮帏，夜寒残月晃罗衣。南伤楚岭双鸾去，西望秦山一凤归。瑟冷尧英期有伴，琴疏牧犊怅无妃。百年终拟狐丘愿，夙约千金誓不违。
挽钱文翔窗友
作者：谢承举
朝代：明

业卒成均懒拜官，老归林壑寄幽欢。文章南省秋云薄，灯火西窗夜雨寒。长剑提携空自舞，孤琴零落向谁弹。江山何处桐冈路，望尽晨星泪不乾。
掬水月在手画屏
作者：谢承举
朝代：明

院凉夜彩流金蟾，海空秋华开素奁。含情欲共嫦娥语，画檐钩上真珠帘。姮娥住老广寒殿，金树银花四遮面。痴情苦思招不来，千古万古谁能见。铜盆一掬太液清，金蟾堕水秋分明。两轮上下互相荡，团团似爱纤纤擎。阴精含胎未分剖，白兔弃丹将遁走。水华璧影一规中，却入人间艳姝手。艳姝弄月还伤情，屈指圆缺频送迎。幽闺秋冷夜光静，千里有人关塞行。
散步前村归晚小憩南牖偶成
作者：谢承举
朝代：明

伐斧鸣前崦，巡金响近村。西风摧木叶，落日下柴门。梦可黄紬被，唫堪老瓦盆。嬉来随野叟，相就问鸡豚。
明皇观舞图
作者：谢承举
朝代：明

勤政楼前午朝罢，花萼楼头西日下。沉香亭畔梧已秋，凝碧池中莲尚夏。紫衣传宣诏九宫，宫中丽人脂粉红。锦鸳綵凤炫晴日，娇莺乳燕随春风。御厨捧敕陈华宴，错杂奇珍按时换。擎来粲粲赤金盘，奉出纤纤青玉案。分行判队众乐鸣，琵琶筚篥璚瑶筝。月支小？解汉唱，越江妮子能秦声。何须三击花奴鼓，六律皆依板为主。玉环指下节奏明，内中一人忙起舞。软鞋尖帽高丽装，团花缠身金缕裳。俏裁四幅裹腰窄，宽兜两袖拖肩长。大垂小垂轻复举，左挺右挺风旋起。蛱蝶争翻柳絮云，蜻蜓乱点桃花水。一纵再纵势欲前，东欹西欹态欲偏。香埃蹴步自掩冉，日光踏影相蹁跹。唐家三郎倚花坐，欢极诸姨尽称贺。渔阳鼙鼓动地来，歌舞花间忽惊破。
明皇观舞图
作者：谢承举
朝代：明
体裁：古风

勤政楼前午朝罢，花萼楼头西日下。沉香亭畔梧已秋，凝碧池中莲尚夏。紫衣传宣诏九宫，宫中丽人脂粉红。锦鸳綵凤炫晴日，娇莺乳燕随春风。御厨捧敕陈华宴，错杂奇珍按时换。擎来粲粲赤金盘，奉出纤纤青玉案。分行判队众乐鸣，琵琶筚篥璚瑶筝。月支小�解汉唱，越江妮子能秦声。何须三击花奴鼓，六律皆依板为主。玉环指下节奏明，内中一人忙起舞。软鞋尖帽高丽装，团花缠身金缕裳。俏裁四幅裹腰窄，宽兜两袖拖肩长。大垂小垂轻复举，左挺右挺风旋起。蛱蝶争翻柳絮云，蜻蜓乱点桃花水。一纵再纵势欲前，东欹西欹态欲偏。香埃蹴步自掩冉，日光踏影相蹁跹。唐家三郎倚花坐，欢极诸姨尽称贺。渔阳鼙鼓动地来，歌舞花间忽惊破。
春宴次徐子仁韵
作者：谢承举
朝代：明
体裁：五言律诗

金屋人堪贮，银灯客竞豪。舞轻帘外柳，歌掩扇中桃。雨漏春声缓，霜弦夜调高。深杯拚达曙，明日是花朝。
晚雨二首
作者：谢承举
朝代：明

枕簟浑无暑，园林占蚤秋。荷风晚池静，槐雨夜堂幽。药裹依频简，书签散不收。虬髯先着雪，今巳渐侵头。白苧辞新服，黄紬理旧衾。月华云掩镜，檐溜雨鸣琴。花片渠流急，苔钱石绣深。闭门淹病懒，谁肯为招寻。
晚雨二首·其一
作者：谢承举
朝代：明

枕簟浑无暑，园林占蚤秋。荷风晚池静，槐雨夜堂幽。药裹依频简，书签散不收。虬髯先着雪，今巳渐侵头。
晚雨二首·其二
作者：谢承举
朝代：明

白苧辞新服，黄紬理旧衾。月华云掩镜，檐溜雨鸣琴。花片渠流急，苔钱石绣深。闭门淹病懒，谁肯为招寻。
月子河即景
作者：谢承举
朝代：明

风便小舸轻如楂，中流浪平无惊嗟。溪女捕鱼水禽起，野叟赛神村鼓挝。丹书剥壁见古庙，鸡犬上树知人家。秋江景物看不厌，霜菊挂岩开紫花。
杂画
作者：谢承举
朝代：明

玉环施艳妆，卯酒睡未寤。秋光如妒妍，胭脂染寒露。
李潜夫画
作者：谢承举
朝代：明

银河无路泛仙槎，一舸空江此是家。残月照人秋睡稳，不知清梦在芦花。
松庵为滇南使赵朝进题
作者：谢承举
朝代：明
体裁：古风

华盖特撑天可参，黄茅独结栖幽庵。孤标上屹紫矗矗，长萝下挂青毵毵。团栾覆荫凝不散，十里笼烟张绮幔。影金破碎月侵床，屑玉玲珑雪飘案。滇南镇山名碧鸡，美名古与金马齐。山阿左纽十万树，雨淋日炙风凄凄。庵中主人寄玄静，手翻典坟对贤圣。矢心操比虬枝坚，持身节耸蛟须劲。大材端合柱栋梁，遮罗奎璧淩冰霜。苍龙直拔九地起，绿凤倒逐高云翔。主人本是天水客，闭户韬光谢尘迹。檐排戈戟听琳琅，根养茯苓生琥珀。吁嗟乎何年山鬼肆灵威，驱龙移得徂徕核。
林居书屋
作者：谢承举
朝代：明

挟册入林林居幽，逃虚习静恣所求。香芸昼焚小窗午，青灯夜照孤檠秋。汗牛充栋三千轴，白首何妨苦心读。山空鸟寂人不知，琅琅诵声乱岩瀑。
梦与张盛之夜饮赏菊觉得后一联因足成之
作者：谢承举
朝代：明

范老湖头旧圃芳，晚风吹雨湿银床。粉痕约略微薰酒，艳骨依稀薄傅霜。山阁无情秋共病，液池清梦夜分凉。一觞一咏吾人事，消尽江城漏点长。
梦中作
作者：谢承举
朝代：明

璚瑶洲畔拾芙蓉，玉女青童两队从。明月一江天似水，夜凉骑鹤下西峰。
次储少宰柴墟除夕二首
作者：谢承举
朝代：明

鹤立空阶吏散厅，周檐古柏耿疏星。岁华不负春盘绿，勋业无惭晓镜青。榜冠群英诗压郑，门多诸从易传丁。烹茶自把梅花嗅，谁识先生是独醒。更鼓迢迢报讼厅，斗回寅位转三星。胜传灵照金花巧，酒送宗文柏叶青。郡有辟书逢举岁，已无征役到閒丁。年华五十今逾二，已觉虚浮世梦醒。
次储少宰柴墟除夕二首·其一
作者：谢承举
朝代：明

鹤立空阶吏散厅，周檐古柏耿疏星。岁华不负春盘绿，勋业无惭晓镜青。榜冠群英诗压郑，门多诸从易传丁。烹茶自把梅花嗅，谁识先生是独醒。
次储少宰柴墟除夕二首·其二
作者：谢承举
朝代：明

更鼓迢迢报讼厅，斗回寅位转三星。胜传灵照金花巧，酒送宗文柏叶青。郡有辟书逢举岁，已无征役到閒丁。年华五十今逾二，已觉虚浮世梦醒。
次许彦明九日出郭
作者：谢承举
朝代：明

偶索黄花野寺过，贪将酒盏对花歌。眼前赤土非吴有，天外青山似洛多。云榻禅心秋海月，松窗梵语夜江波。閒僧本是无愁者，种种如何发也皤。
次韵吴至大寄胡汝舟时客岭南
作者：谢承举
朝代：明
体裁：七言律诗

水冷天寒忆送君，扁舟舣冻雪溪纷。青悭岸柳春工浅，白入江梅岁事分。灯火篷窗频梦雨，烟风綵笔几停云。蛮乡眠食应知慎，莫放槟榔似酒醺。
次韵子仁登台送陈孚之
作者：谢承举
朝代：明

台上青山台下花，送君春色漫无涯。香来竹里客庖酒，烟起松间僧舍茶。凤迹湮随榛莽废，莺声繁杂管弦哗。碧天远影长江尽，兴逐西风博望槎。
次韵李侍御师文送予游茅山时李在东庄督田
作者：谢承举
朝代：明

夕阳倦鸟自知还，东去飞云不可攀。大块此身如客寄，深山一榻似僧閒。径荒松菊今犹在，路塞荆榛久未删。倚杖诗成看天印，晚风吹酒上酡颜。
水仙花
作者：谢承举
朝代：明

两娥湘浦倚秋清，九处峰峦九系情。玉露半空明月冷，西风吹落佩环声。
江村杂兴
作者：谢承举
朝代：明

溪后溪前柳拂堤，村南村北路高低。葭螯火引粘萍上，田雉车惊隔竹啼。九月重阳新节叙，满城风雨旧诗题。青青莫萎西原草，留衬寻秋瘦马蹄。
泊新涂
作者：谢承举
朝代：明
体裁：五言律诗

水带孤村远，山环野寺深。渔樵争晚渡，钟磬出秋林。灯火乡人语，风霜去客心。含情望东北，斗柄夜江沈。
泊曲港
作者：谢承举
朝代：明

旅泊丰城江上村，浦烟汀雾正黄昏。渔歌乱集潭中网，酒旆寒飘竹里门。鸡犬衡茅时自散，鱼龙星斗夜虚吞。隔川谁弄桓伊笛，一曲梅花欲断魂。
泊清溪
作者：谢承举
朝代：明
体裁：五言绝句

夜泊清溪岸，临流发啸歌。浪高风力�，江阔月明多。
游甘露寺夜归即景
作者：谢承举
朝代：明

南指冈峦路几重，杖藜扳到翠芙蓉。地从海口横诸水，山自江心落半峰。孤月出林惊玉兔，一星当阁对苍龙。十年再举凭高眼，唫倚门前四五松。
游龙华寺
作者：谢承举
朝代：明

下马山门万树松，竟谁来此谢尘踪。泉飞涧窦酬斋讽，风出藤萝引饭钟。兰麝香分岩畔桂，芙蓉青削望中峰。石墙书遍安心偈，尽扫苍苔十丈封。
湘江风雨画竹
作者：谢承举
朝代：明

云深兰露泣双鬟，獭髓流香翠点斑。一望苍烟三万里，不知何处九疑山。
牧龙亭杂诗
作者：谢承举
朝代：明

白沙一路接长坡，处处蚕桑处处禾。过午野田啼鸟歇，楝花风送踏车歌。长揖耕夫问牧龙，苍峰东指塔重重。邮亭岁远无门榜，破屋墙边四五松。细风吹雨散还收，四月轻寒正麦秋。梅子已黄蚕巳熟，满村桑柘叫钩辀。
牧龙亭杂诗
作者：谢承举
朝代：明
体裁：七言绝句

细风吹雨散还散，四月轻寒正麦秋。梅子已黄蚕已熟，满村桑柘叫钩辀。
牧龙亭杂诗·其一
作者：谢承举
朝代：明

白沙一路接长坡，处处蚕桑处处禾。过午野田啼鸟歇，楝花风送踏车歌。
牧龙亭杂诗·其三
作者：谢承举
朝代：明

细风吹雨散还收，四月轻寒正麦秋。梅子已黄蚕巳熟，满村桑柘叫钩辀。
牧龙亭杂诗·其二
作者：谢承举
朝代：明

长揖耕夫问牧龙，苍峰东指塔重重。邮亭岁远无门榜，破屋墙边四五松。
画竹为汤宗器题
作者：谢承举
朝代：明

曾记潇湘系短篷，隔江烟雨翠重重。惊雷忽报春消息，一夜灵根长箨龙。
画雁
作者：谢承举
朝代：明

湖上芦黄水拍天，湖头人去少书传。秋窗正有孤眠客，莫送哀声到枕边。
病中忆清风亭海棠
作者：谢承举
朝代：明

绛衣仙子驭青鸾，飞下仙家白玉坛。翠黛不禁秋睡困，粉香犹怯晓妆寒。云生綵树愁成梦，月满珠帘病忆看。娇艳正防风露重，紫丝那惜护朱阑。
登崇道观明阁看山
作者：谢承举
朝代：明

一月在船怀抱恶，昼夜风涛怒驱作。文江东岸烟霞居，上濑囊厢暂停泊。幽人款接礼数倍，便叱山童扫高阁。石床稳帖憩尘梦，古窦清冷缨可濯。光摇树色开几屏，香籁松花堕帘幕。敲金呖喨杂灵籁，碎玉铿锵响檐铎。冯夷玉女翻云旗，白昼虚空奏天乐。幽閒境界纵坦放，前日惊惶都忘却。豪来欢剧欲起舞，狂语惊飞满林雀。大舒双手弄日月，长笑一声振寥廓。开窗遥见江上山，紫翠高低眼分豁。幽人巨细向我说，上极危巅下阴壑。东南云是中华山，半夜仙灯光闪烁。崆峒西抱北太平，隐约仙居在冥寞。天皇椎破混沌窍，此山挥指神斧凿。轰雷走电腾朱龙，微月寒风下秋鹤。赤日杲杲海底明，苍雪纷纷峰顶落。轩昂势可敌昆崙，突兀恐不让庐霍。我生素抱山水癖，处处名山俱领略。曾跨君山浮洞庭，驾驭罡风遍衡岳。昨来彭蠡访五老，呼吸瀑布醒醉渴。纵是滴泉与片石，一一穷搜无落莫。今过文江对此山，便欲翱翔蹑双屩。幽人为言路颠蹶，壁立群峰难着脚。当中更险大西岭，独耸孤形颇危削。十年惟此是奇观，追想前游今不若。虺尵我马废鞭策，料与此山缘分薄。横发平生雄壮心，万里逍遥趁鹏鹗。
白兔
作者：谢承举
朝代：明
体裁：五言律诗

夜月丝千缕，秋风雪一团。神游苍玉阙，身在烂银盘。露下仙芝湿，香生月桂寒。姮娥如可问，欲乞万年丹。
白菊
作者：谢承举
朝代：明

幽花若处女，涓涓凝淡妆。对月张素琴，凌风披缟裳。质㓗耻秾艳，姿珍閟馨香。持此贞白心，相依君子傍。漪漪临深渊，皓皓晞严霜。自分值时晚，永不惭秋阳。
白菊
作者：谢承举
朝代：明
体裁：古风

幽花若处女，涓涓凝淡妆。对月张素琴，凌风披缟裳。质洁耻秾艳，姿珍閟馨香。持此贞白心，相依君子傍。漪漪临深渊，皓皓晞严霜。自分值时晚，永不惭秋阳。
睡起口占
作者：谢承举
朝代：明

茶瀹花磁洗睡魔，枕流亭上暮凉多。狂飙吹下西山雨，一片秋声恋败荷。
秋夜
作者：谢承举
朝代：明

严城鼓角送更长，坐对梧桐月满墙。锦字多才秋信远，翠华无梦夜衾凉。家山在眼风尘阻，世事催人日月忙。展转孤心滞归路，不如鸿雁解随阳。
竹上白头
作者：谢承举
朝代：明

碧霄云路几升沈，楚楚毛衣太古音。自笑白头无伎俩，坚持一节老山林。
绝句
作者：谢承举
朝代：明

扶得青藜到水涯，东风袅袅垫巾斜。吟情还为春情恼，红杏枝头已着花。
绝句
作者：谢承举
朝代：明

步出吴门入古林，松涛竹籁互酬唫。稚圭不用仍移檄，猿鹤应知近日心。
绝句
作者：谢承举
朝代：明

铿锵戛玉能清耳，瑩彻喷珠可濯心。何处人烟隔尘海，不知身在翠萝阴。
绝句
作者：谢承举
朝代：明
体裁：七言绝句

铿锵戛玉能清耳，莹彻喷珠可濯心。何处人烟隔尘海，不知身在翠萝阴。
绝句题芙蓉
作者：谢承举
朝代：明

愁搴木末吊沈湘，万古江流怨与长。何似霜花识幽意，年年秋晚为舒芳。
美人隔秋水
作者：谢承举
朝代：明

美人隔秋水，可望不可即。空有木兰舟，未得西风力。维舟杜若洲，汀花好颜色。见花如美人，采采转忧恻。我心伤所思，耿耿情何极。水流深且长，安能有羽翼。佳期会当来，惟以永相得。
自君之出矣
作者：谢承举
朝代：明
体裁：乐府曲辞

自君之出矣，开遍芙蓉花。思君如花枝，严霜脆秾华。自君之出矣，月圆十五回。思君月掩云，狂风吹不开。
芜城道中
作者：谢承举
朝代：明
体裁：七言绝句

万株杨柳万株槐，斜日长淮冻未开。竹里梅花寻不见，暗香飞过小桥来。
芭蕉
作者：谢承举
朝代：明
体裁：七言绝句

南园蕉长绿云深，覆地重重十丈阴。独自行吟还坐咏，不知凉思满秋襟。
花朝日雪用韩子春雪诗韵
作者：谢承举
朝代：明

候愆徵叶咎，时稔问占谣。北湿留终驳，南荣积遽销。歌莺迟骋舌，舞蝶避争腰。玉碎偏依树，绵飞不恋条。湿轻茅护宇，泥薄路通桥。水鸟来仍去，风帘定复摇。痴情矜麦岁，恣态妒花朝。传杏前村遍，随梅迥野飘。瓮融俄彻璧，逵涣即藏绡。当令东皇在，严威未用饶。
萧山
作者：谢承举
朝代：明

岸带青桑浦，江环绿筱湾。小舤留不住，日昃过萧山。
行见月
作者：谢承举
朝代：明

行见月，杏花枝上新晴天。东风吹散銮江烟，江南庭院春可怜，有人不肯上秋千。行见月，白莲池上弄纤纤。宝奁新开飞宝蟾，吴中深闺不捲帘，齐纨巧遮双蛾尖。
行见月·其一
作者：谢承举
朝代：明

行见月，杏花枝上新晴天。东风吹散銮江烟，江南庭院春可怜，有人不肯上秋千。
行见月·其二
作者：谢承举
朝代：明

行见月，白莲池上弄纤纤。宝奁新开飞宝蟾，吴中深闺不捲帘，齐纨巧遮双蛾尖。
西津
作者：谢承举
朝代：明

青藜步柳阴，已识西津路。白衣歌水涯，不上西津渡。
西野应胡汝舟求
作者：谢承举
朝代：明
体裁：七言律诗

背郭林幽带曲冈，自成村疃自成庄。十千酒好邀新月，五字诗工送夕阳。闭户秋声惊倦枕，捲帘爽气入虚堂。孟郊只隔前山路，日日奚童简牍忙。
观内苑西僧演教
作者：谢承举
朝代：明

佛殿开，公车来，幢幡导引法鼓催。天人献贡金沙街，天女散花琼瑶台。台前行列诸宝树，一树一叶生甘露，琳琅树摆天风度。风度钧天和雅音，雅音演畅欢人心。
观隶古孝经
作者：谢承举
朝代：明
体裁：古风

穹碑大如隼，字画示古隶。炳朗金薤垂，钩联铁纽系。横披若伏波，坚竖如执彗。古人书法精，点缀分巨细。圣经旨义明，谟训督奋励。赫赫李唐朝，玄宗亦英帝。涣词出宸思，揭书题圣制。执笔表前代，勒石诏后世。惜哉西南行，不作苞桑计。
观？古孝经
作者：谢承举
朝代：明

穹碑大如隼，字画示古？。炳朗金薤垂，钩联铁纽系。横披若伏波，坚竖如执彗。古人书法精，点缀分巨细。圣经旨义明，谟训督奋励。赫赫李唐朝，玄宗亦英帝。涣词出宸思，揭书题圣制。执笔表前代，勒石诏后世。惜哉西南行，不作苞桑计。
谒岳鄂王墓
作者：谢承举
朝代：明

元命纲常系此身，自江南渡几孤臣。一门父子死何罪，五国君臣冤不伸。当道豺狼残宋业，中原麟凤避烟尘。忠勋细写西山石，说向而今拜墓人。
赠乔县簿乃弟白岩宗伯席上得兄字
作者：谢承举
朝代：明
体裁：五言排律

文史承家学，冠裳继世英。壮年方识面，少日已知名。气岸平山峻，风神晋水清。昂藏鹍独舞，奋迅鹄高横。受职初分歙，催储暂过京。捧邮频速驿，劝稼复观耕。岂拟桓温喜，终令凿齿迎。连枝依地主，同气得春卿。常棣诗重咏，埙篪韵互鸣。茱萸偕九日，风雨会彭城。共被何留恋，朋簪况合并。两都游宦意，十载别离情。旧念通家谊，新开煖社盟。我行应是弟，君齿合居兄。
赠客
作者：谢承举
朝代：明

紫貂压肩酒薰面，走马章台瞥如电。石城送客雪满舟，江阁张灯夜开宴。雪花不飞江月明，云业散尽霜天清。酒阑歌罢跨鹤去，白云东指琼花城。
赠罗子实画士
作者：谢承举
朝代：明
体裁：古风

君提画谱入神品，不独手摸在心审。予生骨相蹇且寒，笑比虞翻屯更甚。云台麟阁惭少缘，褒公鄂公义凛然。烟霞痼疾老未愈，蒲柳弱质秋堪怜。山中耕读性所爱，或投彩毫即把耒。请君为作东皋图，画我看书坐牛背。
辞浙东汤希达周叔谨
作者：谢承举
朝代：明

菱湖柳岸水禽啼，野鹤沙凫恨不齐。梦断篷窗懒回首，一溪晴雨过塘西。
送人还金台
作者：谢承举
朝代：明

习懒衡茅此送迎，题诗还触黯然情。归舟江上人将别，游子天涯草又生。思入淮徐春雨暗，梦过齐鲁夜涛惊。关心无限趋庭意，东指云霞满旧京。
送任正字游天台
作者：谢承举
朝代：明
体裁：七言律诗

西风十月下瞿塘，万里随身剑在囊。诗艇又横扬子水，糟丘已筑浇花庄。梦中家国心犹炯，客里湖山鬓未苍。明日扶藜上天姥，石梁东去是仙乡。
送刘廷献之润州
作者：谢承举
朝代：明

轻帆不觉下金焦，迤逦孤停断港桡。江月斜倾萧女庙，海潮平入许浑桥。吴东舟楫双鱼便，冀北音书独雁遥。无限乡心望钟阜，白云千片隔山椒。
送刘文献
作者：谢承举
朝代：明

石城柳色春犹浅，锦席灯花夜未分。明发北风江棹稳，思君又隔洞庭云。
送吴永年
作者：谢承举
朝代：明

行色春增艳，离心路与岐。柳条江上雨，芜草望中诗。来燕才交社，分蚕正及时。到家新酿熟，花下有尊移。
送吴永年归崇德
作者：谢承举
朝代：明

百里春江一幅蒲，恬风引浪下三吴。山城不断南通越，水驿相连北带苏。行李艳装唯古剑，客庖供馔有新鲈。烧林桃杏沿堤柳，画舫归人在画图。
送吴渊甫出令岳阳
作者：谢承举
朝代：明

城上青山城下湖，仙郎官府似仙都。地舆西去雄吞蜀，江势东来迥带吴。草泽课稀鱼荡没，琴堂讼少芋田芜。后先忧乐平生志，千古希文是范谟。
送吴至大之安庆
作者：谢承举
朝代：明

牛渚风潮溯九华，知君五度泛仙槎。三书可上新侯府，一榻能忘旧主家。山势楚来还北拱，江流蜀下向东斜。精忠为吊余公墓，好酹村醪荐水花。
送戈用周回滇五绝句·其一
作者：谢承举
朝代：明
体裁：五言绝句

送君出南郭，江城春正明。重烟暗花柳，何处滇南程。
送戈用周回滇五绝句·其三
作者：谢承举
朝代：明
体裁：五言绝句

树色迷浦沙，蘋香静湘水。幽思怀骚人，微音动哀徵。
送戈用周回滇五绝句·其二
作者：谢承举
朝代：明
体裁：五言绝句

江水从西来，是君归去路。相思逐水波，日夜向东注。
送戈用周回滇五绝句·其五
作者：谢承举
朝代：明
体裁：五言绝句

含悲吊屈平，壮心怀马援。香芷生沧洲，铜柱倚荒甸。
送戈用周回滇五绝句·其四
作者：谢承举
朝代：明
体裁：五言绝句

远望碧鸡山，金马障其左。乡心不可羁，梦里芙蓉朵。
送朱永年游金山
作者：谢承举
朝代：明

君上金山寺，还吟张祐诗。空门无俗境，人世有閒时。潮涨江应阔，云来山不知。昔年曾宿处，多负故交期。
送李习儒还长沙
作者：谢承举
朝代：明

楚江西去乱峰青，日暮风凋折柳亭。聊把离觞听瑶瑟，尊前一曲有湘灵。
送汤希说北上
作者：谢承举
朝代：明

夜潮涌山绿江涨，饱风锦帆破春浪。青萍插腰书满挑，南国王孙初北上。白玉楼高仰莫攀，黄金台高屹相向。台前三月桃花多，绕台酒旗招客过。柳下紫骝衔蹀躞，花里翠眉张绮罗。今朝檀槽作胡语，明日斑管吹吴歌。
送沈生游京口
作者：谢承举
朝代：明

君到金焦楫可停，舣篷先上二高亭。百川交会江来远，万古不磨山色青。未拟雄心探狠石，且将诗句洗中泠。海门十月霜潮落，水窟堪寻瘗鹤铭。
送沐参戎希甫出镇金幽
作者：谢承举
朝代：明

万里天书下五云，捧持犹拂御炉薰。一门棨戟龙章剖，三镇旌旗雁字分。令詟僰酋通异俗，檄传夷岛尽同文。平生壮志追前烈，试看新功匹旧勋。
送淩伯远进士之任德化
作者：谢承举
朝代：明

冬官正好拜新除，西去浔阳山水居。拂地冰花惊瀑布，插天苍玉对匡庐。青衫骑马春观稼，乌帽篝灯夜看书。近日江南民力困，征徭君且放宽舒。
送神词
作者：谢承举
朝代：明
体裁：古风

赤乌堕城尘土昏，人家火急催宵飧。庖夫膳吏递走速，滑尘拥彗当厨门。张筵布箦举灯烛，送神上天朝帝阍。黄饴红饧粲铺案，青刍紫椒光堆盆。空蒙烟云下车马，恍惚雾霭飘兰荪。使者已饱马已饲，我欲留神神不滞。星旗云辔去如风，九万天衢片时至。绀裘赤舄趋掖庭，稽首帝前备陈事。切须公语毋隐容，迪者降休逆者祟。公厅纷纭争务繁，私家细琐尤多类。一年一度送神行，记得人间二十四。
送蓟门客二首
作者：谢承举
朝代：明

秋深又送蓟门骖，林树涂霜叶正酣。千里羁人怜远别，乡心夜夜斗杓南。秋晚辞家到及春，江山如旧客愁新。多情最是随阳雁，年去年来解送人。
送蓟门客二首·其一
作者：谢承举
朝代：明

秋深又送蓟门骖，林树涂霜叶正酣。千里羁人怜远别，乡心夜夜斗杓南。
送蓟门客二首·其二
作者：谢承举
朝代：明

秋晚辞家到及春，江山如旧客愁新。多情最是随阳雁，年去年来解送人。
送赵隐士还钱塘
作者：谢承举
朝代：明

古貌魁梧雪后松，旧家人物宋同宗。江乡忆送孤舟别，京国何期一笑逢。白首华嵩凌意气，青天云梦入心胸。老年赖有湖山胜，目日酣唫两翠峰。
送邓以敬
作者：谢承举
朝代：明

貂蝉家世旧王孙，西指濠梁是故园。雪霁四山狐兔出，笑携弓矢猎平原。
郭熙盘车图
作者：谢承举
朝代：明

东车上冈西车下，轭力驾牛如驾马。后有一车方渡河，泥深水寒将奈何。来车人与去车语，前途山高石龃龉。千里百里多险阻，虎狼纵横皆逆旅。好归来，守鏄杵。
锦帕
作者：谢承举
朝代：明

丝丝出机杼，纵横炫綵纹。美人劳玉纤，绿窗琐春云。卷之不盈束，放之霭兰芬。织成寄远道，密意同赠君。君但念珍袭，机声闻莫闻。
闻雁
作者：谢承举
朝代：明
体裁：七言绝句

枕断烟波晓梦馀，雁声悲切过匡庐。离人久望平安字，何事江东不寄书。
闻鸿有感时舍弟佥举卒于燕
作者：谢承举
朝代：明

寒林一夜起霜风，雁不成行散晓空。洲渚有花摇岁月，雪泥无迹辩西东。天衢杳杳真非远，云路冥冥竟莫通。独把遗文伤阿弟，鹡鸰原上此情同。
除夕
作者：谢承举
朝代：明

寒炉榾柮坐深更，儿女相嬉恋恋情。婪尾从孩先受酒，胶牙随俗旧传饧。就床病鹤支春梦，隔屋寒鸡咽曙声。头白家贫书万卷，岁华赢得眼分明。
雨中过徐氏园
作者：谢承举
朝代：明

宿酲连日未回醒，来坐清风孺子亭。荐酒细浮寒菊艳，和羹新剪夜菘青。重过不厌凌秋雨，良会休猜聚德星。有客倚灯低度曲，知音谁解隔林听。
雨寒
作者：谢承举
朝代：明

小阁看书蜡炬残，溟濛疏雨作秋寒。江山风物愁将尽，湖海舟舤客耐看。压树黄鹂同坐湿，冲泥瘦马独行难。穷途摇落成何济，空戴萧条旧鹖冠。
雪霁发烟茫渡
作者：谢承举
朝代：明
体裁：七言律诗

野屋寒鸡冻不鸣，满天风雪五更晴。波吞朔气沧江迥，日射冰华翠壁明。囊箧衣裳怜久敝，云霄羽翼念孤征。还家算及新春候，浙水吴山次第行。
题宜兴陈警之画
作者：谢承举
朝代：明

君家画舫如画阁，日载笙歌呼客游。太湖风波不可渡，停桡洗盏淩沧洲。水心落花烂五色，云头芙蓉攒万虬。晴空滉漾走白日，烟峦髣髴迷琼楼。陶朱鲁望已仙去，夫差勾践空荒丘。古今乐事复我辈，湖山不管兴亡愁。醉乘鳌背上九汉，一粟下？三吴洲。
题宜兴陈警之画
作者：谢承举
朝代：明
体裁：古风

君家画舫如画阁，日载笙歌呼客游。太湖风波不可渡，停桡洗盏淩沧洲。水心落花烂五色，云头芙蓉攒万虬。晴空滉漾走白日，烟峦髣髴迷琼楼。陶朱鲁望已仙去，夫差勾践空荒丘。古今乐事复我辈，湖山不管兴亡愁。醉乘鳌背上九汉，一粟下�三吴洲。
题张廉夫光禄长沙别墅
作者：谢承举
朝代：明

静阅羲黄数岁华，闭门谁识此翁家。林间日月耕何懒，天上风云梦已赊。野寺寻诗随杖屦，山庖留客有茶瓜。归来自觉机心息，长伴江鸥坐岸沙。
题扇
作者：谢承举
朝代：明

赤龙行空鞭不去，玉楼美人汗香注。摇摇白羽荡轻罗，手中笑把珊瑚树。树排十二金缕衣，月中木犀花乱飞。秋风有情不忍弃，目送大火流天西。
题扇寄友
作者：谢承举
朝代：明

别子倏易秋，限兹大江水。相望三驿途，迥若在千里。风凉桂粟黄，露冷兰花紫。素纨裁短唫，含情付双鲤。
题扇寄希仁
作者：谢承举
朝代：明

雪晴莎暖乍离家，北去频看雁影斜。回首江南春渐老，东风开到紫荆花。
题永福珨玉中所藏徐宗浚雪景
作者：谢承举
朝代：明

珨师放参开左堂，徐熙忽作游戏场。手披七尺溪藤光，幻出乾坤银粉妆。触暑一见心清凉，画翁鹤氅着穿屦。仄踏山南雪天暮，九折坡陀列瑶路。四匝寒林挺琼树，来与师评惠连赋。
题画
作者：谢承举
朝代：明

崖穿晴瀑悬林白，树滴寒岚堕石青。天目旧程行颇惯，马头秋色落云屏。
题画
作者：谢承举
朝代：明

悠然值林叟，忘机坐日西。滩声与人语，相逐下前溪。
题画·其一
作者：谢承举
朝代：明
体裁：五言绝句

燕雀随风翻，蛟龙逆潮上。扁舟欲渡难，横江拍天浪。
题画·其三
作者：谢承举
朝代：明
体裁：五言绝句

月堕江欲吞，风停波不动。高眠天作帏，惯与鸥同梦。
题画·其二
作者：谢承举
朝代：明
体裁：五言绝句

天遥征雁疏，海阔潜龙睡。野埭客来稀，孤亭倚寒吹。
题画赠朱拱之
作者：谢承举
朝代：明

君山兀兀湖水急，烂银盘中螺一粒。老龙把弄苍玉枝，飞涛掀空海神泣。振林裂石孤月明，划然似觉天西倾。持将浊世詟妖魅，愧作笙竽新样声。
题画陶靖节
作者：谢承举
朝代：明

彭泽归来菊满篱，停云荣木已成诗。晚风散步前溪路，正是先生半醉时。
题相思鸟
作者：谢承举
朝代：明

俱飞并逐绮园春，互语相思字字真。啼到苦心声莫放，绿窗惊起病春人。
题紫筠轩
作者：谢承举
朝代：明
体裁：古风

南海岸边玉作林，江东城中土如金。嫔嫱午夜宝阶侍，凤皇春晓丹山吟。湘娥泣残和泪洗，竿竿洒湿胭脂水。青琅玕换赤珊瑚，步障王家排十里。翠幢导下姑射山，清风满地月满天。
题郑可之所藏郑嘉言遗墨
作者：谢承举
朝代：明

翰藻诗葩墨尚浓，匆匆岁月识题封。床头遗纸无残蠹，砌角哀声有断蛩。千里燕南来远道，故人江左是同宗。锦囊灯下频披阅，不觉秋襟泪点重。
饮刘穆之萃芳亭
作者：谢承举
朝代：明

倚石厌花气，漱泉怜水香。欲留红日下，先占绿阴凉。客醉酒沾席，官贫书满床。老便寻乐境，此地本吾乡。
饮黄氏园
作者：谢承举
朝代：明

春色休论郭外寻，城中泉石此山林。对花宜醉十分酒，买地不辞千笏金。云幕秾薰脂粉艳，风帘低约佩环音。主人多少留春意，未许池塘变绿阴。
红梅
作者：谢文爵
朝代：明

近水穿篱压众芳，檀心一点漏春光。世情多厌冰霜面，故作东风冶艳妆。
分禄养亲为高孔明司训
作者：谢文著
朝代：明

君不见东吴儿，樗蒲十万轻如丝。父母饥寒知不知。又不见西邻士，一钱尺帛私妻子。借锄取帚立谇语，噫戏薄俗不可医。长安太守泪涕洟，天经地义谁识之。高君高君堪仰止，九载青毡寒彻底。三釜平分出太仓，禄养养亲亲独喜。世间九鼎徒为尔。
和通府杨寅丈咏雪韵
作者：谢文著
朝代：明

幽蓟天寒酒未醺，拥炉相对雪缤纷。台平马露双尖耳，野旷天低一色云。淡月明时光倒影，寒鸦落处篆成纹。细看古史消长夜，遥忆擒吴旧日勋。
春轺别意为郝君作
作者：谢文著
朝代：明

乳莺啼处柳初眠，点点飞花扑锦鞯。玉节遥临新郡县，星轺历览旧山川。北恒草木思甘泽，南国黔黎解倒悬。相送黄金台下别，逢人莫说杜延年。
次大参王公游南山韵
作者：谢文著
朝代：明

云外青山江上峰，仙居幽绝翠重重。碧桃花落无人扫，玉笥经藏有藓封。豹变南山秋雾润，龙归古洞暮云浓。留题但识閒年月，岂问曹溪第几宗。
江山览古为吴以杰隐士作
作者：谢文著
朝代：明

乾坤纳纳无今古，世事悠悠总尘土。扁舟昨日下吴门，百花洲头长芳杜。姑苏台上麋鹿游，虎丘山下霜叶秋。延陵高谊剑光白，天堑长江王气浮。石头城俯投书渚，日暮寒潮自来去。采石江边访谪仙，浩歌谁惜澄江句。淮扬风物殊可人，崇僖观里琼花春。垂杨依旧涨晴绿，不见龙舟来水滨。秦淮夜泊天将暮，浅水烟笼月明处。欲吊当年胯下人，犹愧江头浣纱妇。歌风亭废蔓草多，戏马台空牧竖过。兴刘蹶项两陈迹，地老天荒奈若何。我生幸有斯文在，邹鲁相传几千载。曾寻洙泗溯源流，沼视江河望沧海。劝君莫上黄金台，昌国祠荒生草莱。下齐馀烈懵无识，顿令壮士心成灰。君游湖海头应白，睥睨犹嫌天地窄。欲穷往古与来今，笑洒胸中万斛墨。
薇垣赞政
作者：谢文著
朝代：明

高才佐理振声华，画省优游沐宠嘉。案牍不劳机务息，月明閒对紫薇花。
过燕城有感次前公韵
作者：谢文著
朝代：明

鹿失龙兴世几更，青山如旧绕荒城。春深麦秀花无主，岁久台芜月自明。胜国诸陵多雨积，甘棠故地有人耕。我来吊古情无限，几度经过恨未平。
题庐墓梦感卷为东平王思学作
作者：谢文著
朝代：明

筑室依墓傍，思亲何太苦。匍匐三年丧，悲哀一抔土。怨逐青春归，不知白日午。积念感鬼神，馀芳振前古。
题画
作者：谢昌
朝代：明
体裁：七言绝句

少年为客老应还，乡语依然鬓已斑。童子莫嫌停马久，眼前都是旧家山。
丁酉岁闰五月病目三首
作者：谢晋
朝代：明

伏暑萧斋浃二旬，眵胶双目汗粘身。案头笔研都抛却，暂谢门前索画人。金风昨夜送秋来，病眼今朝稍觉开。阶下决明垂小美，呼儿摘取进茶杯。病目将来一月馀，背窗愁卧废观书。黄连洗尽浑无效，苦入肝肠几日除。
七夕二首
作者：谢晋
朝代：明

乌鹊成桥处，银河湛欲流。月随穿线女，香散曝衣楼。天上逢今夕，人间几度秋。灵槎如有便，还许客星游。百子池边灏气清，蛛丝旋绕夕风轻。鸾机停赋天孙锦，鹤驾迎吹子晋笙。玉露洗开秋万里，银河泻尽漏三更。谁家儿女深闺里，乞巧时闻语笑声。
三忆效香奁体
作者：谢晋
朝代：明

情随飞絮远悠扬，梦绕梨云去渺茫。忆得芳卿春睡觉，含羞懒下合欢床。晓莺啼歇曙烟收，花气薰栊日影浮。忆得起来相伴坐，绿阴深处看梳头。梨园乐府羡才名，传得庞师指下声。忆得小轩明月夜，倚床微醉听鸣筝。
与盛医紊自吴同舟次孟子河洋口四首
作者：谢晋
朝代：明

风逆舟难进，潮生日又斜。已知江口近，岸上有人家。客路行将半，乡关望渐赊。如何一年里，两度入京华。江上寒惊早，秋深未授衣。停桡先问酒，登岸试敲扉。鸟下烟汀尽，帆投莫岛稀。榜歌声渐杳，浦树远沈晖。空江烟雾里，渺渺望中赊。雪拥潮头白，风飘雨脚斜。乱蛩鸣岸草，一雁宿汀沙。梦里闻歌处，篷窗近酒家。万顷苍茫际，风帆瞬息间。赋诗同俊逸，把酒对江山。白鹭明秋鬓，丹枫照醉颜。宦情兼旅况，徒羡钓舟閒。
会真诗四首
作者：谢晋
朝代：明

香闺未暝已成妆，坐待残晖下粉墙。阿母初眠深院静，魂神多半出西厢。漙漙玉露湿庭莎，不觉凉侵袜底罗。自是夜深心胆怯，却嫌行处月明多。衣褪香肌瘦不胜，侍儿扶至困腾腾。莫言良会春宵短，犹胜前时独背灯。月淡星微夜渐分，百年心事在逡巡。无端侍女频催去，香散空斋不见人。
北郭二首
作者：谢晋
朝代：明

小巷人家半掩扉，绿阴相映柳依依。莫言飞絮身无定，才得沾泥自不飞。纷纷车马向城间，尽入朱园看牡丹。独有东家林下竹，更无人去扣门看。
小游仙三首
作者：谢晋
朝代：明

偶缘溪路入天台，岚重霞深路不开。洞口蓦闻仙乐响，素娥知是有人来。瑶台月映彤云迥，碧落风吹环佩声。试逐群仙何处去，麻姑今夜宴方平。借得刘君一鹤骑，飖飖云汉欲何之。偶来暂驻长松下，嬴得秦翁一局棋。
戊子岁四月十有七日陪金正字问马校理敬游龙江过张茂异书馆二十韵
作者：谢晋
朝代：明

圣节朝会毕，文士豫清暇。偶陪二三子，追随石城下。忽作龙江游，轻舠得同驾。晨风清且徐，川流逝如泻。苍茫一苇宽，桅樯万艘隘。浦溆多人家，陴塘少蒲稗。露晞日已燠，芳景当首夏。絺绤换春服，丰姿耀晴野。稍稍路将近，行行舟遂舍。张生颇好事，态度通閒雅。况复有难弟，见客即迎迓。趋前致长揖，邀我入庐舍。却登池上楼，还眺风边榭。槐柳高覆阑，荼？广盈架。芸香散缃帙，金碧绚图画。清谈殊未极，展席陈罍斝。殷勤起相劝，情意美无价。欢饮不记筹，酣歌那肯罢。坐觉天际岑，沈沈夕阳下。匆遽入岩关，钟声促昏夜。
支硎山十二咏·楞伽院
作者：谢晋
朝代：明

楞伽开净域，闻自道林兴。山水清佳处，由来半属僧。平池澄晓鉴，虚阁涵秋月。时有炼形人，闲来照须发。寒逼禅僧定，凉醒醉客眠。户枢从不蠹，岁月任推迁。凿石破苍苔，青天地底来。夜深寒月印，疑是晓奁开。峭壁拥双扉，亭亭夹翠微。山灵虽解设，不禁白云飞。空壑积阴晦，层崖冱冰雪。下有清冷泉，终年流不歇。追风归似铁，留迹向山深。神力犹诃护，苔痕不敢侵。日出众山窅，月落众山黑。朝来捲幔看，气势凌秋色。诗人一壶酒，待月升东岭。松壑起涛声，山风吹上影。涓涓清涧中，长洗山僧钵。还将钵盛去，泻向玻瓶滑。久养笼中鹤，如何却放归。不知初放日，曾别主人非。头角昂藏出，经春卧夕曛。无人来问喘，嘘气自成云。
早春雨中写怀三首
作者：谢晋
朝代：明

江皋日日听鸣鸠，独卧看书懒下楼。春草何如春梦短，人愁不似雨声愁。小阁焚香户半扃，乌皮矮几素罗屏。不因听雨尘心静，长日何缘学道经。春阴漠漠锁亭台，莺未曾啼燕未来。人事不知花厌雨，漫盛檐溜养瓶梅。
春思二首
作者：谢晋
朝代：明

依依残梦带馀醒，欹枕思量起未成。应是朝来春色好，街头时有卖花声。帘幕风微篆有香，起来时候已斜阳。梨花云冷不成梦，蛱蝶一双飞过墙。
春日旅怀二首
作者：谢晋
朝代：明

行囊萧索总尘埃，花柳参差是处开。赖有平生豪兴在，从教春色恼人来。游子思亲泪未乾，春来顿觉带围宽。客边憔悴无人问，空把家书日日看。
显曾节妇诗卷为子唐斌赋
作者：谢晋
朝代：明

穗帷梦断鸳鸯晓，旅榇荒凉魂缥杳。深闺少妇才及笄，客邸夫君三十老。夫没年年经几秋，嫁时绿鬓今白头。膝边有子渐成立，家业峥嵘无复愁。自怜年少孀居日，舅老失明姑遘疾。至亲骨肉皆流离，终岁户门遭叠出。今看堂下舞莱衣，忘却当初辛苦时。妾身若到黄泉下，相见良人心不亏。
晚春五首用杨孟载韵
作者：谢晋
朝代：明

水淹榆荚半堆墙，细雨生寒润袷裳。芳草欲迷楼外眼，飞花应断客边肠。风帘静捲萦春絮，烟篆微销过午香。睡起不知庭院晚，阴阴高柳映斜阳。年来疏散任清贫，藜杖荷衣白葛巾。傍竹看山行怕晚，对花临水坐伤春。拟将兰棹为渔父，未许桃源避俗人。回首仙踪无处觅，东风吹绿半江蘋。移家住近阖闾城，花绕衡门柳拂楹。新社未来先有燕，一春将尽始闻莺。杯缘醉少长嫌浅，巾为凉多却爱轻。日暮小斋清沐罢，科头闲取一琴横。心閒无梦到南柯，惟惜残春又欲过。一径绿阴芳树合，半帘红雨落花多。闲吟诗到清新句，坐看杯生潋滟波。自是经朝书倦读，不关中酒卧林阿。节序匆匆改岁华，满庭芳草一池蛙。吟髭近为伤春白，病眼长因中酒花。梦里暂归凭蛱蝶，江头相送忆琵琶。客窗过尽清明日，风雨昏昏噪莫鸦。
柳枝词五首
作者：谢晋
朝代：明

高出离宫覆御塘，暖烟晴日斗新收。舞腰妒尽东风力，恨不移枝出建章。垂似缀旒笼似盖，远如轻雾淡如烟。陶家旧日应堪羡，一任春阴蔽县前。驿路溪桥野店傍，几株摇曳复遮藏。年来频为行人折，无复柔条似旧长。纤腰困舞非因态，眉黛长颦岂为愁。张绪料应今已老，可怜无复旧风流。媚眼蒙茸半入春，妆楼舞榭一时新。谁能更近苏台种，教得吴娃尽效颦。
次胡□□送施友政诗韵四首
作者：谢晋
朝代：明

青年富贵老儒心，不下书帷惜寸阴。清兴每缘闲处适，新诗多为故人吟。水榭风亭处处宜，清尊闲话晚凉时。莫辞醉卧屏山月，他日重过未有期。故人别去岁骎骎，桐长孙枝翠十寻。谁料京华重见面，欣然不改旧时心。轩牖凝清暑气微，嫩凉光袭芰荷衣。故人忽起莼鲈兴，吟倚秋风日送归。
正月三日陪陈士初钱孟书游北禅寺访瑾上人不遇分韵得款字十六韵
作者：谢晋
朝代：明

昨见葭灰飞玉管，已觉阳和布晴暖。条风吹绿草荄萌，残雪消寒柳丝短。新正拟欲棕春游，今朝便有寻诗伴。青鞋布袜惯林泉，华发心情厌亭馆。北禅古刹吴城陲，眼界清幽尘迹断。辟贤偶集本无期，去路虽遥亦何惮。行行不觉到旃檀，一经苍苔平且坦。有意来恭孚尹师，适逢飞锡归迟缓。惟存法王梵公像，趺座绳床衣偏袒。山童见客远相迎，作礼殷勤为延款。盛来香粒堆饭盂，供处白云浮茗盌。嗟余夙抱烟霞癖，野性不羁久疏懒。深冬远自白门还，巾染黄尘衣未浣。幸叨方外相追随，得遂闲边共萧散。襟怀顿豁吟思增，人境俱寂清风满。诗成坐待师不还，白云散漫无拘管。
洛社夜泊二首
作者：谢晋
朝代：明

沽酒新安驿，停舟洛社桥。家乡看渐远，愁杀是今宵。风动波摇月，窗开光映灯。今宵栖泊处，始觉在毗陵。
溪上三首
作者：谢晋
朝代：明

寂寂春风溪上亭，远峰疏柳映新晴。乘间时有人来坐，听彻黄鹂三两声。身闲物外久忘机，日日垂竿坐钓矶。隔岸野花无数发，傍人水鸟一双飞。屋畔青山是近邻，门前流水隔红尘。莫言地僻轮蹄少，时有催诗索画人。
漫兴
作者：谢晋
朝代：明

久客还家白发新，龙钟赢得是间身。今朝偶向溪边坐，惟有青山识旧人。天净波澄暑雨收，苍松影落钓鱼舟。青山本是闲边友，不独忘机有社鸥。解后寻诗作胜游，翠微深处山亭幽。鸟啼花落春将去，惟见寒泉石上流。碧树阴阴带翠湾，板桥南下草亭闲。谁知梅雨初晴后，便有人来坐看山。树林阴翳疑无日，泉石清寒不待风。露顶脱巾消散处，坐忘人世在炉中。青葱树隐赤阑桥，浦溆人家望望遥。开过桃花春浪暖，闲看翡翠戏兰苕。村村昏黑树阴浓，只尺湖塘路不通。夜半风来吹散雨，棹歌依旧月明中。
漫兴·其七
作者：谢晋
朝代：明

村村昏黑树阴浓，只尺湖塘路不通。夜半风来吹散雨，棹歌依旧月明中。
碧桃花
作者：谢晋
朝代：明

轩前一树碧桃花，洗尽浓华瑩倍加。自念靓妆无艳色，开时长负客来誇。轩前一树碧桃花，底事东君别有涯。几度自开还自落，不随红紫竞韶华。轩前一树碧桃花，温润丰姿绝玷瑕。寄语水晶帘幕下，红尘飞不到窗纱。轩前一树碧桃花，冷笑无言度岁华。蝴蝶飞来人不见，霜禽啼断日将斜。
碧桃花·其一
作者：谢晋
朝代：明

轩前一树碧桃花，洗尽浓华瑩倍加。自念靓妆无艳色，开时长负客来誇。
秋日山斋三首
作者：谢晋
朝代：明

幽独抱微痾，淹留奈岁何。星霜秋鬓改，风雨莫愁多。养素甘泉石，偷生畏网罗。年来城府里，无事倦经过。草白露零砌，叶红霜满林。初闻新雁过，知是已秋深。病起还扶杖，贫来不卖琴。茅檐风日煖，闲坐试孤吟。寂寞无来客，柴门尽日扃。草根吟蟋蟀，竹尾挂蜻蜓。爽气岚侵席，秋声叶满庭。最怜窗里岫，相对坐閒青。
调笑词二章
作者：谢晋
朝代：明

芳草，芳草，二月青犹未了。和烟和雨路长，千里万里断肠。断肠断肠肠断，飞絮落花撩乱。清镜，清镜，蝉鬓蛾眉相映。朝开暮掩少尘，白发多於去春。去春去春春去，原上阮郎归未。
调笑词二章·其二
作者：谢晋
朝代：明

清镜，清镜，蝉鬓蛾眉相映。朝开暮掩少尘，白发多於去春。去春去春春去，原上阮郎归未。
赋得虎丘送别二首·其二
作者：谢晋
朝代：明

相送瀛洲客，来登海涌峰。岩云腾白虎，池剑跃苍龙。境胜诗情惬，杯深别思浓。匆匆分袂处，高塔夕阳舂。天上楼台海上山，何年移却在人间。不因此地多清胜，那得游人数往还。望处已添吟咏兴，到时顿解别离颜。今朝送客同春去，门外白云千顷闲。
赠庶吉士杨宗勖
作者：谢晋
朝代：明

高居深巷有馀清，垂柳阴阴户半扃。轩下盆池寒湛碧，阶前湖石翠为屏。几年染翰趋青？，长日承颜戏綵庭。我欲问奇重载酒，不妨听讲太玄经。
辛邜花朝偕沈二秀才壁苏校书复游南郊二首
作者：谢晋
朝代：明

南郊春色好，况复是花朝。佳兴随时偶，清游不预招。壶觞虽有限，山水益何饶。更待清明约，重过白下桥。拂晓出都门，长干日已暾。闻歌桃叶渡，沽酒杏花村。公等文章溢，吾侪道义存。佚游非所乐，风咏总堪论。
送春二首
作者：谢晋
朝代：明

一春苦被春相恼，及到春归更恼人。怪底今朝轻别去，空留啼鸟伴吟声。空庭草长燕交飞，独坐闲吟昼掩扉。风雨满城花落尽，几人閒得送春归。
送朱茂才
作者：谢晋
朝代：明

独抱㕠桐出帝畿，满襟风日思依依。江梅未许随诗担，只有青山送客归。
送邓司税起复
作者：谢晋
朝代：明

江城初收夜来雨，荷叶荷花暗汀渚。兰棹唱彻采菱歌，一夕凉飙送残暑。昨日立秋今日凉，邓子东书还帝乡。飘然长揖来告别，使我顿觉心彷徨。忆昔年时同里闬，茂苑长洲每游玩。春风载酒泛南湖，莫雨谭棋向西馆。一朝乡老荐佳名，拜受徵书上玉京。天官遴擢乃小试，承恩远赴沔阳城。司税伊何未周岁，俄尔萱堂讣音至。匆匆解印赋归来，默默哀亲守丧制。穗帷颂彻蓼莪篇，今年起复又朝天。却辞吴会春游处，又上秦淮夜泊船。嗟尔亦是东西客，相送殷勤陈祖席。酒酣忽起唱阳关，离思满江秋月白。君今年盛更才能，鹏程万里渐飞腾。莫言身为微官系，鼎食由来自此升。
送金徵士问应书诰荐
作者：谢晋
朝代：明

金卿二十即能文，染翰争誇遇右军。用笔不愁穷兔颖，临池惟爱弄鹅群。常年闭户稀曾出，一日佳声远自闻。忽睹荐章从聘召，为书皇诏锡功勋。治装早已辞亲旧，拜手明当谒帝君。花底倾来杯欲尽，柳边㩦处袂将分。嗟余蠖守依环堵，羡子鹏抟在五云。圣代英材超往古，家鸡野䳱任纷纭。
送钱经二首
作者：谢晋
朝代：明

秋云漠漠树离离，孤馆俄惊雨后时。明日风帆江上路，看山应起故园思。乌府归来未白头，相逢不道又深秋。故园亲友知多少，若个能来慰别愁。
重送二首
作者：谢晋
朝代：明

共向江亭把酒卮，酒酣还复共题诗。故人归省欢无极，他日重来会有期。亲舍白云看渐近，行舟绿水去何迟。依依霁女门前柳，知见君还定展眉。胄子今朝归省日，斑衣近喜沐恩波。云开京口山如画，风定江心镜自磨。歌罢骊驹乡思杳，倾残醽醁醉颜酡。到家莫讶春将尽，惟此馀春想更多。
閒居初夏七首次王校理韵
作者：谢晋
朝代：明

溪馆阴森夏木齐，雨晴新绿覆檐低。清风不为尘来扫，黄鸟多因客去啼。竹树清清水一溪，板桥南去草堂西。兴来自爱寻诗到，不意兼听好鸟啼。琴为荒凉久断弦，简因零落不成编。醉来惟爱矶边草，留得茸茸待我眠。杨柳青青水满塘，荷衣初试晚风凉。偶来亭下微吟罢，试数新篁几个长。云木苍苍夏雨过，望中樵径入烟萝。山中惟欠流莺语，花比春深也较多。遥遥刳木引泉过，霭霭茶霏散碧萝。芝涧忽闻山雨到，竹窗分得夜凉多。寂寂荆扉竹里扃，种瓜人去雨冥冥。一尊长恨无来客，閒住花间自醉醒。
题医士景文伟秋林读书图
作者：谢晋
朝代：明

疏峰澹秋色，远水㴠晴旭。梧篁迭映蔚，蒲苇相依绿。幽人日无事，览赏澄心目。手持轩岐书，步入松斋读。时闻伊吾声，浪浪出林麓。谁能悟摄生，寡嗜恒自足。
题咏春轩诗卷
作者：谢晋
朝代：明

桃花一片飞吟席，笔底风光生顷刻。梦回草长满池塘，园柳鸣禽变晴色。独邀西叟伴？酬，一笑东君已相识。床头绿蚁浮瓮香，洗盏殷勤向文墨。怡然兀坐撚长须，静对溪山如有得。兴来不道有乾坤，醉后那能较平仄。深红嫩白故开迟，含娇也待诗催逼。须臾半语发天机，已漏人间好消息。
题宝积寺八咏·清镜阁
作者：谢晋
朝代：明

平湖澄碧鉴，虚阁瞰清波。有月心同赏，无风水自磨。楞伽千载室，兰若一函经。为问看经者，年来几百龄。影向湖波落，青临梵宇开。上人趺坐日，高处作层台。一径萝霏杂，冥冥埽不开。空中闻锡响，知是有僧来。碧甃寒相对，潆渟西复东。不缘居一地，那得两心空。石径穿云去，山亭傍路安。坐来清润积，吟袂欲生寒。层楼面沧海，月出预能期。想是凭阑处，人间未见时。欲识古人趣，当玩古人心。古人既自得，视古犹视今。
题柱琼草堂遗意卷二首·其二
作者：谢晋
朝代：明

草堂遗趾在，重搆剪荒榛。松偃吴门月，花移蜀地春。流芳知有本，继业岂无人。喜到琼枝茂，诗宗又一新。旧业成都万里桥，百花潭北草堂遥。门无县吏催租税，座有邻翁慰寂寥。松影满庭闲白日，茶烟绕榻飏清飙。酷怜杜甫成诗史，翻笑扬雄作解嘲。
题沈克全鹤沙八咏·海岳晴岚有招鹤楼
作者：谢晋
朝代：明

海日空濛里，仙山缥渺间。楼前人指点，岚际鹤飞还。静夜往来绝，垂虹跨秋水。两岸绿杨中，人家明月里。声动霜飞华，声沈月低影。客舟将梦回，闻时发深省。寒塘潮渐满，暮艇赴潮归。人语烟中集，鸟惊树上飞。春雨濡膏泽，东庄足一犁。农歌听渐窅，烟树望中迷。闪闪落霞边，飞惊去两两。返景入西湾，复照凄罾上。翟公有故园，客散罢歌舞。不知翟公先，此地曾榛莽。彭仙乘鹤去，闲室閟松阴。明月自来照，白云闲到今。
题沈公济山居五咏·白石坡
作者：谢晋
朝代：明

缘浮入山处，有石平如砥。风雨长苔痕，还从风雨洗。幽谷夏已深，槐柳阴初合。清昼落花风，禽声自相荅。山客经旬出，林花日将谢。风吹涧户开，麋鹿眠床下。缉茅春墅中，日夕乱峰绕。昨夜杏开花，春风吹碧草。竹绕石泉生，泉流竹根出。涧底有新梢，山中知夏日。
题画
作者：谢晋
朝代：明

沙暖泥融燕雀喧，春风花柳自村村。不因西舍渔归晓，林犬何由吠出门。松撼涛声万壑风，桃花随涧落飞红。明朝试听丝桐去，只恐云山无路通。度涧穿云己倦行，林边久听午鸡鸣。书声只在茅堂上，深掩衡门未出迎。树绕村前苔满径，山如罨画水拖蓝。田家社散春风里，相送柴门日又酣。
题画二首
作者：谢晋
朝代：明

天光云影孤舟静，松韵涛声六月寒。非是市朝无梦到，樗材只合老渔竿。梅柳大家白板扉，蘋花开处水禽飞。扁舟记得江乡路，蟹断渔罾对夕晖。
题画二首
作者：谢晋
朝代：明

羽士清真侣，斋居苍翠间。偶临溪水上，却望云中山。日夕钟磬发，应寻旧路还。逍遥西涧翁，邂逅南垞客。为解杖头瓢，坐饮林下石。微醉两忘还，秋山竟云夕。
题画二首
作者：谢晋
朝代：明

黄叶西风古寺秋，霅溪南去记曾游。年来为减寻诗兴，常对青山懒上楼。碧树朝笼五色霞，家家香饭熟胡麻。刘郎一去无消息，开尽溪头白葛花。
题画马二首
作者：谢晋
朝代：明

何处归来汗未乾，柳边牵引卸金鞍。九郊苜蓿生应遍，饱食长怀补报难。青丝络首气轩昂，汗血曾经几战场。虽是老能知古道，敢言乞放华山阳。
题竹
作者：谢晋
朝代：明

吟边相见忽惊秋，节粉凝香宿雨收。帘捲客堂清似水，凉声只在翠梢头。舟泊黄陵古庙前，湘云笼月净娟娟。酒醒孤坐蓬窗底，听彻龙吟未就眠。
题花坞醉归图二首
作者：谢晋
朝代：明

香熟家家酒，花明处处春。年来为多病，愁见醉归人。幽鸟唤提壶，桃花映酒炉。田家春社散，野老醉相扶。
题赤壁夜游图
作者：谢晋
朝代：明

丹山峭壁耸嵯峨，江水无声月色多。漫兴谁能重载酒，洞箫吹和扣舷歌。江空木落肃霜天，月影随人也上船。半夜涛声惊鹤梦，翻身篷底不成眠。
题陈主事元宗渔洲雅集诗用秋来凫雁下方塘元韵
作者：谢晋
朝代：明

良辰群彦集，饮饥临芳洲。凉飙除炎暑，川泽含清秋。浩然吟兴发，庶或写离忧。可怜磐石上，垂柳拂行杯。新妆明水底，木末芙蓉开。荡舟人远近，风外送歌来。秋风水祠下，疏柳映菰蒲。酣吟远眺处，归艇逐飞凫。云外香台出，烟中绝岛孤。殽籁杂前陈，弦歌坐相间。解衣岸乌纱，夷踞忘简慢。何处送秋来，江洲一声雁。舸舰迷清津，衣冠耀朱夏。胜赏继兰亭，清高拟莲社。东人与朱阑，西日且迟下。宴酣执子手，问子之何方。徵书天上来，端简朝明光。去去各努力，秉心惟忠良。疏钟来远寺，暝色起横塘。佳会谅难再，盟心那可忘。他年寻旧迹，烟水浩迷茫。
忆荔支
作者：谢杰
朝代：明
体裁：七言律诗

江乡六月火云飞，万颗累累落翠微。赤露夜浮赪玉瓮，流霞朝染紫罗衣。妆成帝女脂犹湿，浴罢杨妃乳正肥。为报相如消渴甚，金茎留待茂陵归。
治平寺寓友人携酒见访
作者：谢梦莲
朝代：明
体裁：五言律诗

吾友携尊至，开门黄叶深。断云孤岫冷，斜日半湖阴。独往无千古，相期有寸心。行行难以别，明月在长林。
秋夜
作者：谢梦莲
朝代：明
体裁：五言律诗

木叶始微脱，庭空荫薜萝。谁云秋气惨，我爱夜凉多。林逗纤纤月，云浮澹澹河。坐深人境寂，新雁一声过。
送友人游天台
作者：谢梦莲
朝代：明
体裁：五言律诗

细雨蘼芜绿，扁舟渡若邪。春流飞竹箭，暮霭隔桃花。佞佛何妨酒，游仙莫问家。傥怜人外癖，分我赤城霞。
丁明府陈主簿同谒原陵晚酌道院有感
作者：谢榛
朝代：明

汉陵谒罢命车行，聊憩丹房待赋成。绿酒黄花衰老兴，浮云落日古今情。狂夫欲驾蓬山鹤，道士能吹缑岭笙。忆昔豪华总消歇，北邙松柏起悲声。
丁香
作者：谢榛
朝代：明

紫花何太媚，静女若为看。影动帘栊晓，香沉烟雨寒。芳菲心有托，零落思无端。一采归金屋，春深莫倚阑。
七夕敬诚二君饯别得秋字
作者：谢榛
朝代：明

北斗挂城头，明河迥不流。人间清露夜，天上白榆秋。聚散多岐路，悲欢自女牛。谁知老来拙，回首故乡楼。
七夕留别汪伯阳李于鳞王元美得知字
作者：谢榛
朝代：明

久客言归计，留连几故知。鹊桥星度夜，燕馆月沉时。天上才欢洽，人间有别离。晴分绛河影，秋动白榆枝。佳醑还成醉，萍踪不可期。年年湖海上，今夕定相思。
七夕行饯别王安州
作者：谢榛
朝代：明

三春不见王子猷，隔林黄鸟声相求。停云怅望心悠悠，讵期千里会燕州。樽前罗绮多名讴，晚来新月低帘钩。白榆花发银河秋，灵鹊架桥天女游。鸾舆拂曙终难留，归时锦机鸣不休。千丝万丝萦别愁，盈盈一水长西流。离合定期惟女牛，人生相忆恒阻脩。五马明朝易水头，我亦驱车还故丘。年年今夕怀朋俦，坐转玉衡空倚楼。
三台
作者：谢榛
朝代：明

歌舞千年计，鸾舆去不回。豪华空四野，霸业有三台。水阔云仍度，沙寒鸟独来。黄花风露里，寂寞为谁开。
上洛中大司马王公寿篇
作者：谢榛
朝代：明

瀍涧抱王城，嵩高壮汉京。河山元地胜，灵秀自天生。才逸青云早，功多白发盈。蓟门曾选将，秦塞久知兵。月晓尚书省，霜严骠骑营。艰虞扶国步，宵旰见皇情。身岂风尘倦，心犹冰蘖清。庙廊千载计，柱石两朝声。不负烟霞侣，弥坚松桂盟。周田安旧业，洛社聚耆英。乘醉新诗健，能书老眼明。栖迟耽绿野，恬澹爱黄精。已脱升沉世，应藏著述名。三秋携杖出，二室拟丹成。忽下浮邱鹤，还闻子晋笙。当樽话宝诀，夜色正参横。
与周际岩同饮山楼得群字
作者：谢榛
朝代：明
体裁：七言律诗

长子城南坐夕曛，风驱寒雁北来群。中原多赋谁知己，上党孤怀此对君。吊古疏才嗟老至，凭高逸兴醉宵分。万年不改丹朱岭，圣帝垂名共白云。
东园春感
作者：谢榛
朝代：明

西郭复东园，寻芳结伴少。何处不感怀，春风几黄鸟。春草青犹短，牵愁尔许长。天涯白首客，独立几斜阳。
东园春感·其一
作者：谢榛
朝代：明
体裁：五言绝句

落花风不定，终日乱芳尘。昔醉故园酒，宁知愁暮春。
东园春感·其一
作者：谢榛
朝代：明

西郭复东园，寻芳结伴少。何处不感怀，春风几黄鸟。
东园春感·其二
作者：谢榛
朝代：明

春草青犹短，牵愁尔许长。天涯白首客，独立几斜阳。
东园秋夜柬知己
作者：谢榛
朝代：明
体裁：五言律诗

悲歌残烛下，秋思转纷纷。落叶多惊雨，明河半隔云。萤光时复见，虫响夜多闻。谁是论心侣，清樽可共君。
东园秋怀
作者：谢榛
朝代：明

地僻有长松，鹤閒非短翮。落落丈夫心，白头几人识。天寒闻落木，叶叶是乡愁。敲窗作风雨，不减去年秋。
东园秋怀·其一
作者：谢榛
朝代：明

地僻有长松，鹤閒非短翮。落落丈夫心，白头几人识。
东园秋怀二首
作者：谢榛
朝代：明

天寒闻落木，叶叶是乡愁。敲窗作风雨，不减去年秋。
东园秋怀二首·其一
作者：谢榛
朝代：明
体裁：五言绝句

花竹可消愁，愁来独上楼。自古天涯客，谁禁老去秋。
东林寺夜集不与次西岩君韵
作者：谢榛
朝代：明

庐山在咫尺，钟磬落诸天。不到真如地，遥看香积烟。轮蹄双树下，语默一灯前。欲问无生法，衰颓独慨然。
东桥为胡太仆赋
作者：谢榛
朝代：明

西来倚杖处，下有白鸥群。偶尔乘秋兴，翻然向夕曛。溪光自清彻，野色两平分。不定中流影，相知有片云。
严阁下敏卿筑锦峰台赋寄
作者：谢榛
朝代：明

锦峰挥手接飞翼，元气无涯揽不得。霖雨收功身自南，边庭纳款念仍北。北极瞻依为筑台，奇观倚槛客迟回。迸泉落涧微茫转，拂水翻空开辟来。晚来星垂霄汉近，沧波直下伏蛟蜃。海日浮光众岛分，湖天远色三吴尽。吴越相连一棹通，流觞胜事永和同。罚酒宁拘金谷数，题诗能振玉堂风。风景触人忧乐系，稻田稼穑端居计。万壑时寻丹洞仙，九嶷夜梦苍梧帝。帝泽犹沾到子孙，梅花岁晚素心存。积雪凝寒罢登眺，呼童煮茗莫开门。
中秋夜南园同故人酌
作者：谢榛
朝代：明

不谒金张第，相期松桂边。人须今夜酒，月朗故乡天。归思逢秋色，狂歌度老年。阴晴如可定，早上玉峰颠。
中秋夜卫河泛舟同王元美顾圣少醉赋
作者：谢榛
朝代：明

王郎乘舸下重滩，相送清樽一尽欢。客路艰虞知己在，老年离合定期难。月光初上孤帆落，秋气平分万木寒。后夜登楼叹圆缺，回瞻北斗是长安。
中秋夜潞阳旅馆同冯员外言别得分字
作者：谢榛
朝代：明

客亭逢此夕，樽酒况同君。月向中秋满，人从上国分。绛河斜度影，白雁远呼群。回首淮阳路，相思隔海云。
中秋夜集周时隆表兄宅有感
作者：谢榛
朝代：明

天涯对月几团圞，乌鹊翻枝栖未安。兄弟共须今夕醉，妻孥犹是异乡看。光流浩荡千家白，影落苍茫二水寒。仙桂花开秋正好，不知人世有悲欢。
中秋宴集
作者：谢榛
朝代：明

满空华月好登楼，坐倚高寒揽翠裘。江汉先翻千里雪，桂花香动万山秋。黄龙塞上征夫泪，丹凤城中少妇愁。词客共耽今夜酒，谩弹瑶瑟唱伊州。
中秋寄南都冯户部汝言去岁此夕会汝言潞阳时警兵变感旧赋此
作者：谢榛
朝代：明

小楼独坐悲秋光，美人阻绝天一方。丛桂花开欲同醉，其如南北成参商。燕塞干戈朔气动，秣陵风雨江涛长。忆昔中秋潞水阳，相逢月下倾壶觞。金波可爱不可掬，清宵宛在冰雪堂。倚树高歌起乌鹊，星河欲落天苍茫。离亭向晓初分手，歘见沙尘犯街柳。驿路时时问捷书，都城夜夜听刁斗。朝廷有意访贤才，将士于今严战守。募兵千里屯京师，日散黄金无尽期。海内诛求信不易，艰难早晚君王知。谢安高卧欲何补，冯唐老来应自悲。宦游旅食两不见，莽莽风烟各京甸。昨闻宝剑赐嫖姚，五都侠儿争习战。上林鶗鴂秋一鸣，北极浮云日千变。三吴凋敝若为看，何当疏奏明光殿。
中秋无月
作者：谢榛
朝代：明

不见青娥驾紫鸾，孤樽愁思坐更阑。山河莽莽迷琼树，风雨冥冥失玉盘。梁苑池台空度夜，汉家宫殿不胜寒。欲知何处秋光好，天柱峰头试一看。
中秋无月
作者：谢榛
朝代：明

连宵雨太急，仙桂失清芬。四野明秋水，孤城乱暮云。阴晴何处定，悲乐此时分。不见山河影，笙歌空自闻。
中秋无月同李子朱王元美李于鳞比部赋得城字
作者：谢榛
朝代：明

四野苍茫云雾生，月华暗度凤凰城。樽前不辨银河影，楼外空传玉笛声。鸿雁清秋游子意，梧桐白露故园情。谢庄欲赋还惆怅，今夜关山何处明。
中秋有感
作者：谢榛
朝代：明

客边无节序，吟啸往时同。故里苔三径，名园桂几丛。琴樽孤夜月，朋旧各秋风。坐对青山好，苍茫灏气中。
为卢楠赋呈内台比部大理诸公
作者：谢榛
朝代：明

黎阳河水咽寒声，词客凄凉气未平。白首才传鹦鹉赋，青天遥望凤凰城。夏台久待秋云破，春雨还看枯草生。独有郦炎同此恨，怜才复见古人情。
丽情
作者：谢榛
朝代：明

郎住长干南，妾住长干北。醉骑白马来，帘下初相识。江上采红芳，归来与郎遇。一笑见心期，西园刺桐树。
丽情·其一
作者：谢榛
朝代：明

郎住长干南，妾住长干北。醉骑白马来，帘下初相识。
丽情·其二
作者：谢榛
朝代：明

江上采红芳，归来与郎遇。一笑见心期，西园刺桐树。
丽情曲
作者：谢榛
朝代：明

昔会春江曲，美人知我心。朝遗白玉佩，夕赠紫璚琴。梦入楚天远，愁连湘水深。刺桐花又落，黄鹄断佳音。
久客
作者：谢榛
朝代：明

为客不知久，同怀相见频。河山偏入赋，风俗更留人。镜里双愁鬓，灯前一病身。菊花零露满，秋色几枝新。
久客志感
作者：谢榛
朝代：明
体裁：七言律诗

寄迹天涯久未归，孤城霜日惨无辉。苦吟易老计何拙，浊酒驱愁功亦微。兵气横关催走檄，仙云绕阙护垂衣。自从河套停边议，将相于今远是非。
乌栖曲
作者：谢榛
朝代：明

月出春江照芳芷，思君梦度潇江水。花里朱扉向晓开，双双蛱蝶正飞来。池亭独坐愁落晖，欲采芰荷制君衣。一寄天涯当自悟，君身不染风尘色。
乌栖曲·其一
作者：谢榛
朝代：明

月出春江照芳芷，思君梦度潇江水。花里朱扉向晓开，双双蛱蝶正飞来。
乌栖曲·其二
作者：谢榛
朝代：明

池亭独坐愁落晖，欲采芰荷制君衣。一寄天涯当自悟，君身不染风尘色。
乔木颂赠别郭隆夫暨乃侄惟显春试
作者：谢榛
朝代：明

凤文麟德明时出，延揽英豪网罗密。佳气低连太液云，祥光高映长安日。当朝二阮非晋俗，不谈玄虚重儒术。九重四散御炉烟，对策彤庭挥巨笔。更羡两疏真伟才，补衮齐心匡汉室。乔木根深地脉滋，上参碧空千万枝。广阴覆城去炎暑，动摇时复清风吹。老龙潜海倦霖雨，天教群种待昌期。古来史传宁无私，野夫作颂久相知。短褐冲寒送别处，玉堂应忆衡漳湄。
九日寄怀田梦鹤兵宪
作者：谢榛
朝代：明
体裁：五言律诗

别后几重阳，停云渺帝乡。登高同节序，垂老各行藏。夕鸟安庭树，秋光照野塘。何时问幽寂，岁杪正冰霜。
九日寄邹子序
作者：谢榛
朝代：明

少小论交已白头，别来幽事负沧洲。吴中旧侣惟君在，江上青山重我愁。竹叶漫倾孤馆月，菊花空老故园秋。欲乘兰棹东归去，共息尘机对海鸥。
九日寄魏顺甫兼忆社中诸友
作者：谢榛
朝代：明

寂寞襟期对菊丛，思君几听北来鸿。暮云遥度燕台上，秋色偏归楚赋中。兵罢龙荒馀杀气，笳鸣狐塞更悲风。群才无那成脩阻，此日登高怅不同。
九日方晦叔同登北城楼兼示真上人二首
作者：谢榛
朝代：明

相期赋九日，倚堞兴何饶。天若来风雨，人应感寂寥。长河明远色，寒柳净疏条。更爱东林胜，谈禅坐此宵。登高有惠远，揽胜即庐山。幽事知谁重，浮生得此间。乾坤惟旧侣，霜露各衰颜。莫待黄花老，明朝更一攀。
九日方晦叔同登北城楼兼示真上人二首·其一
作者：谢榛
朝代：明

相期赋九日，倚堞兴何饶。天若来风雨，人应感寂寥。长河明远色，寒柳净疏条。更爱东林胜，谈禅坐此宵。
九日方晦叔同登北城楼兼示真上人二首·其二
作者：谢榛
朝代：明

登高有惠远，揽胜即庐山。幽事知谁重，浮生得此间。乾坤惟旧侣，霜露各衰颜。莫待黄花老，明朝更一攀。
九日过王叔野无菊
作者：谢榛
朝代：明
体裁：七言绝句

陶潜懒慢闭柴关，九日餐英自解颜。不种黄花君更懒，满城秋色几人闲。
九日集徐郎中汝思宅得杯字
作者：谢榛
朝代：明
体裁：五言律诗

连床留昨夜，九日复筵开。白发愁中赋，黄花乱后杯。霜兼宫树变，雁自塞门来。赖是同心者，深知庾信哀。
九日齐明府思钦见过
作者：谢榛
朝代：明

天涯节序酒樽空，扶杖登高索寞中。旅雁一声辞朔塞，寒砧几处乱西风。今嗟白首亲朋隔，旧采黄花儿女同。慰我羁怀有陶令，非关秋色过篱东。
九月七日游佛山同薛子乔阎达夫许克之赋得黄字
作者：谢榛
朝代：明

登高待重九，风雨恐相妨。预约来金地，迟留坐石床。一樽乘野兴，同赋揽秋光。天迥云全白，山空树半黄。风声寒飒沓，日色晚苍茫。老病偏多感，跻攀且自强。片言干气象，千载见文章。海右诸名士，深知谢客狂。
九月晦夜少林寺对雪
作者：谢榛
朝代：明

山房宿雀静檐牙，月尽空林忽冻花。三十六峰今夜雪，并将寒色照禅家。
九月雪
作者：谢榛
朝代：明

雁拂同云过戍楼，菊花含冻不成秋。迷茫夜拥金微路，未寄寒衣人正愁。
书客吴海归抚州为乃翁索题四山长歌
作者：谢榛
朝代：明

闻说鄱阳湖，洪波荡流万亿顷。白云秋色入混茫，欸乃纵横几渔艇。洞穴浮光照终夕，神龙抱珠睡不醒。中央突兀拥苍翠，别有天地一仙境。两峰复两峰，倒插虚塘太古影。下通坤轴深莫测，山根欲动石头冷。鹤嫌鱼腥非真味，独餐元气巢其顶。老翁自由脱世网，不检丹书心愈静。时序长存松桂盟，烟霞偏助桑榆景。安得良工写出水墨图，远隔吴楚见形胜。高挂壁间旷我目，毫端能尽泽国迥。要探奇绝须主人，昨梦登攀杖藜并。游子寄声江雪寒，北风吹帆送归省。
云川书斋同云洲诸丈留别赋得多字
作者：谢榛
朝代：明

六月期幽赏，银塘有芰荷。诗从年老健，情到别时多。夜湿草间露，秋横天上河。王孙共今夕，郢调付云和。
五岳吟
作者：谢榛
朝代：明

海东黄鸟送书来，欲上天门把玉杯。万壑风云随杖履，狂歌醉舞汉王台。南岳夫人寄紫芳，清秋约我过衡阳。祝融峰上踏歌去，二十五溪烟水长。漠漠秦云望欲迷，好乘鸿鹄过关西。盘容铁索三千丈，玉女峰头日月低。恒岳孤高天外看，悬崖如削路盘盘。夜来梦落通玄谷，白石苍藤月色寒。汗漫中原逸兴浓，洛阳南去访仙踪。杖藜长揖浮丘伯，五色云垂太室峰。
五岳吟·其一
作者：谢榛
朝代：明

海东黄鸟送书来，欲上天门把玉杯。万壑风云随杖履，狂歌醉舞汉王台。
五岳吟·其三
作者：谢榛
朝代：明

漠漠秦云望欲迷，好乘鸿鹄过关西。盘容铁索三千丈，玉女峰头日月低。
五岳吟·其二
作者：谢榛
朝代：明

南岳夫人寄紫芳，清秋约我过衡阳。祝融峰上踏歌去，二十五溪烟水长。
五岳吟·其五
作者：谢榛
朝代：明

汗漫中原逸兴浓，洛阳南去访仙踪。杖藜长揖浮丘伯，五色云垂太室峰。
五岳吟·其四
作者：谢榛
朝代：明

恒岳孤高天外看，悬崖如削路盘盘。夜来梦落通玄谷，白石苍藤月色寒。
京师大雨
作者：谢榛
朝代：明

夜来雨何急，睡起问儿曹。秋响门前水，寒生树里涛。素居邻市井，老计托风骚。好为冲泥去，新丰贳浊醪。
人日过吴郎中峻伯第时将使豫章得西字
作者：谢榛
朝代：明

馀寒薄暮重凄凄，城上青山望欲迷。人日正逢燕雪后，使星遥动楚天西。宁辞取醉留官舍，更约寻春过御堤。何限柳条萦别思，江城南去乱莺啼。
伏枕
作者：谢榛
朝代：明

伏枕无穷事，虚堂秋夜深。松低半窗月，山静数家砧。老鹤同幽意，寒蒐伴苦吟。百年儿女计，谁识向平心。
伏枕
作者：谢榛
朝代：明

伏枕无穷事，虚堂秋夜深。松低半窗月，山静数家砧。老鹤同幽意，寒螀伴苦吟。百年儿女计，谁识尚平心。
伤刘羽泉总制
作者：谢榛
朝代：明

频年楚越徵兵路，能使秋阳破海雾。旌钺威中春万家，歌谣声里霜千树。当朝将才多壮图，或战或守清江湖。吴地干将气犹盛，接天愁色满新都。
伤沈夷斋参政
作者：谢榛
朝代：明

宦臣垂老付沧洲，八咏曾题江上楼。瑶瑟无声词客散，秖馀松槚片云秋。
侠客行
作者：谢榛
朝代：明

五陵豪侠士，意气欲横天。出入长耽酒，交游不惜钱。斗鸡输宝剑，逐兔落金鞭。动说成功易，如今又几年。
侠客行
作者：谢榛
朝代：明

家住渭桥边，追随侠少年。斗鸡输宝剑，逐兔落金鞭。日下长楸陌，霜高太白天。新从霍骠骑，裘马独翩翩。
侠客行
作者：谢榛
朝代：明

晓来独酌酒家楼，掷下黄金不掉头。走马西山射豺虎，风霜吹满锦貂裘。
信夫宅
作者：谢榛
朝代：明

白首狂歌几故知，蓟门风物正归迟。偶来一醉同今夕，老去相看异往时。上国久虚鸿雁信，东山还结薜萝期。因思绝代刘伶颂，莫遣高秋宋玉悲。
倚楼
作者：谢榛
朝代：明

应接妨诗兴，淹留倍旅情。别家仍有累，浮世岂须名。山远暮霞色，林疏秋雨声。此楼非我室，愁思度阴晴。
偶成
作者：谢榛
朝代：明

乡园尚隔越，寒暑又经过。晚计身无补，新交事转多。閒时自天地，静处即烟萝。白鸟忽飞去，悠然一浩歌。
儿元炜从游沁阳途中值雪有感兼示元煇
作者：谢榛
朝代：明
体裁：古风

邺台衡漳湄，太行何间之。东西共雨雪，当春复凄其。纷然皓盈目，宁不兴汝思。北堂汝亲老，况汝两娇儿。重轻俱在心，应念寒与饥。汝父尚行迈，驱马远相随。野水亦有波，独树亦有枝。慎勿虚盛年，人生须有为。广云自广阴，片雨惟片滋。绿发稍变白，临镜悔已迟。此言告汝兄，使汝弟兄知。谁能箕裘业，慰我桑榆时。
元夕
作者：谢榛
朝代：明

此夜欢游白昼同，六街车马度春风。丝簧声动仙人馆，灯月光连帝子宫。
元夕同李员外于鳞登西北城楼望郭外人家时经兵后慨然有赋
作者：谢榛
朝代：明

仙郎邀我元夜游，联镳驰向都城陬。凭高北望馀杀气，初春惨淡翻如秋。银花无光火树死，月明空作金波流。忆昔华灯乱星斗，天叫陆海通瀛洲。美人盛服散香霭，侠少相随簇锦裘。万家歌舞帝王州，广衢深巷连崇楼。杨枝插门春不见，膏粥祠户今何由。燕京女儿去朔漠，紫姑寥落亦含愁。城中箫鼓太平象，城外风烟边戍头。御宴黄柑存故事，浊醪不解骚人忧。洞庭佳酿醉方休，来岁今宵复何处，客踪宦辙如云浮。
元夕道院同公实子与于鳞元美子相五君得家字
作者：谢榛
朝代：明

长空月正满，游骑隘京华。夜火分千树，春星落万家。乘閒来紫府，垂老问丹砂。笙鹤归何处，依稀见彩霞。
元日
作者：谢榛
朝代：明

异乡今日酒，无那客愁新。风落千林雪，天回万谷春。儿童催老大，物候感沉沦。何限长堤柳，青青又向人。
元日晏起书怀
作者：谢榛
朝代：明

轮蹄遍九陌，此日独高眠。疏懒终何事，飘零又长年。地寒疑腊在，窗午觉春偏。短杖閒中侣，浮云醉里天。昨孤儿女望，今复岁时迁。起坐看明镜，苍苍鬓飒然。
元日武安野望有感
作者：谢榛
朝代：明

短褐冲寒一杖随，孤城雪后漫游时。愁经残猎风何凛，老得新年春却迟。天外紫山晴自出，谷中黄鸟暗相期。今朝柏酒人多醉，伫立斜阳独赋诗。
八月十三夜谭鸿胪子羽第同李太史子寔张给事巽卿莫膳部子良赋得秋字
作者：谢榛
朝代：明

当樽月欲满，良夜故同游。宫阙散清雾，星河悬素秋。病多还授简，客久数登楼。喜结淮南侣，非关桂树留。
八月十六日予归自渔阳值北兵犯京时周一之在安州作此怀之
作者：谢榛
朝代：明

易水东流朔雁飞，孤城阻绝几斜晖。共忧铁马书难达，应讶渔阳人未归。大野暝烟沉汉垒，乱山秋雨滞戎衣。即今世事堪杯酒，与尔江南访钓矶。
公子行
作者：谢榛
朝代：明

京洛王孙日有期，千金买马恨行迟。隔花忽见游春女，笑举丝鞭问阿谁。
公子行
作者：谢榛
朝代：明

少年公子美容光，共羡豪华倾大梁。花柳旅开驰马路，金珠乱掷斗鸡场。青楼对舞春无歇，白纻娇歌夜未央。独有侯生空老大，夷门风雨自悲凉。
公子行
作者：谢榛
朝代：明

帘外百花香，金杯照春色。对客骂奚奴，不添鹦鹉食。
关山月
作者：谢榛
朝代：明

皎皎长空月，星河半有无。光连玉关静，寒傍雪山孤。沙雁时悽断，林猿夜啸呼。征人增百感，把剑立平芜。
再寄沈参政敬叔
作者：谢榛
朝代：明

一骑飞去南阳城，乱山不断云纵横。奔流触石聚风雨，七十二湾河水声。水声清彻何人耳，隐侯楼上正徙倚。迩来宦游梁楚间，丰年祲岁关忧喜。问君草疏当时心，俨对神明琐闱里。回瞻北极紫微垣，落月鸣钟宿鸦起。欹枕遐思谁复同，四海苍生不寐中。洛城有客自神会，古今胜事归豪雄。不见诸葛旧庐没秋草，谁卧烟霞空自老。
冬夜刘伯东官署同谢侍郎杨总制吴郎中王计部宴集
作者：谢榛
朝代：明

浩气乾坤迥，孤怀岁月迟。龙荒天尽处，雁塞腊残时。冻涩莓苔径，寒凝冰雪池。云山成惨澹，雾树隐参差。醉后宁无感，歌中别有悲。雅交应道合，僻性复谁知。客久频归梦，年衰几会期。相逢不披豁，何以重遐思。
冬夜北园同社中诸丈赋得宵字
作者：谢榛
朝代：明

园亭可避俗，逸兴迩来饶。共结岁寒侣，那辞风雪招。栖真岂蓬岛，终古几松乔。幽事堪频数，閒心自寂寥。赋多形胜地，身老圣明朝。我亦楚狂辈，高歌同此宵。
冬夜同宣允则集徐进士子与宅
作者：谢榛
朝代：明

城上乌啼春雪馀，满庭寒色月来初。病当岁晚心方切，老向天涯计转疏。湖海相知今夜酒，风尘一别几年书。可堪京国多烽火，王粲谁怜未定居。
冬夜同徐比部子与吴舍人明可听张肖甫鼓琴得声字
作者：谢榛
朝代：明

夜过成都客，风流羡长卿。壶觞移烛影，山水入琴声。庭敞风初断，天寒月更明。他时轩冕会，应记薜萝情。
冬夜宗考功子相宅同张比部士直钱进士惟重饯别方行人仲安使阙里便道还蜀
作者：谢榛
朝代：明

虚堂秉烛共开樽，岁晚梅花发禁园。南北交情今夜醉，江湖别思几时论。天边候雁逢燕使，雪后春泥过鲁门。家在涪川暂归去，万峰回首隔中原。
冬夜尹明府宴集因忆何治象梁公济
作者：谢榛
朝代：明

天寒地主见情亲，雉堞参云雁塞邻。十载别怀今夜酒，数茎短发旧游人。雪庭照席偷明月，冻树垂花像早春。遥忆二君寻白社，方知岁暮有松筠。
冬夜尹明府遇夫宴集因忆何少卿治象梁宪副公济
作者：谢榛
朝代：明

天寒地主见情亲，雉堞参云雁塞邻。十载别怀今夜酒，数茎短发旧游人。雪庭照席输明月，冻树垂花像早春。遥忆二君寻白社，方知岁暮有松筠。
冬夜徐子与宅同梁公实宗子相食黄精作
作者：谢榛
朝代：明

蓟门古木摧寒声，海月未高庭雪明。主人掩户自幽寂，客来盘荐多黄精。昨日盈筐走道侣，嚣尘难得山中情。春苗满山被甘雨，正色独从灵土生。斲来一烹倏变化，咀之入玄筋骨轻。我亦狂歌避世者，何当辞家从向平。名山大泽无不有，手把长镵行复行。龙蛇深藏雪没径，时有白云相送迎。青天茫茫发孤啸，悠然直与元化并。海鹤传书约三子，共蹑九霞游赤城。
冬夜昭觉禅院示万灯上人
作者：谢榛
朝代：明

旧衲灯前补，天寒霜满庭。不眠中夜偈，早起半函经。慧力刬诸障，禅心通百灵。腊同祗树老，春雨又青青。
冬夜范宪伯尧卿宅同许宪副子春得天字
作者：谢榛
朝代：明

宦情与客思，岁暮共悠然。云暗春前树，山明雪后天。浮沉惟短褐，聚散几芳筵。莫惜今宵醉，相期动隔年。
冬夜过云洲翁留酌因赴西池君不果
作者：谢榛
朝代：明

眼前期不定，万事远期难。酒熟山人过，诗成蜡炬残。柝声连巷动，月色满城寒。岁晚梅花发，谁同雪里看。
冬夜过顺轩昆季因述病怀得峰字
作者：谢榛
朝代：明

病多违旧社，一访正昏钟。岂奈形骸苦，宁辞药饵重。雅交随去住，老计转疏慵。寒夜惟残月，霜天有劲松。逃名竟？鹤，阅世且鱼龙。昨梦寻真处，云深太华峰。
冬夜过顺轩昆季因述病怀得峰字
作者：谢榛
朝代：明
体裁：五言排律

病多违旧社，一访正昏钟。岂奈形骸苦，宁辞药饵重。雅交随去住，老计转疏慵。寒夜惟残月，霜天有劲松。逃名竟�鹤，阅世且鱼龙。昨梦寻真处，云深太华峰。
冬夜闻笛
作者：谢榛
朝代：明
体裁：七言绝句

雪后寒云散御堤，笛声何处重凄凄。北风吹折边城柳，人倚层楼月正西。
冬夜集张兵部茂参宅
作者：谢榛
朝代：明

秉烛坐深更，严城乱柝声。寒云双阙迥，夜雪万家明。世事清樽尽，边愁白发生。匡时须计远，和敌竟功成。自有张衡赋，谁怜李广情。剑尘时一拂，莫遣暗龙精。
冬夜黄给事用章宅同张肖甫赋得中字
作者：谢榛
朝代：明
体裁：五言律诗

初逢青琐彦，下榻一宵同。月落棋声里，春回烛影中。放歌还楚调，扶醉有巴童。上苑遥相问，梅花定几丛。
冬日寄酬李给事仲西
作者：谢榛
朝代：明

烈风吹断野桑枝，云外孤鸿北叫时。雪满山城惊岁暮，冰连河海得春迟。几年谪宦身多病，独夜悲歌鬓欲丝。留滞天南忧思切，梦飞青琐月明知。
冬日雪登郁孤台
作者：谢榛
朝代：明
体裁：七言律诗

孤台突兀树摧残，此日登临自鹖冠。哀角暮从风外断，荒山愁动雪中看。关河渺渺行人远，吴楚苍苍落木寒。醉倚南楼望江北，片帆何处是长安。
冯大参汝言出饯临汾驿留别
作者：谢榛
朝代：明

归鸿不失洞庭群，樽酒天涯此别君。残岁冰霜仍道路，早春书剑又河汾。驿亭驻马淹行色，官柳啼鸦送落曛。二十年来频聚散，那堪白首叹浮云。
冯郡丞汝言入计暂还海口吴郎中峻伯沈参军子刚出饯同赋得山字
作者：谢榛
朝代：明

岁暮长安送客还，驿亭疏柳不堪攀。星轺欲发仍呼酒，春草相期一解颜。陌上清霜迎剑舄，笛中明月动关山。海门冻合三吴舫，此日冯唐鬓易班。
刘侍御叔清擢守扶风赋此寄赠
作者：谢榛
朝代：明

旌节发河阳，君行西路长。心悬陇上月，威带日南霜。入郡春随马，谈兵秋满堂。于今汲长孺，易使鬓毛苍。
刘别驾宗周之颍州
作者：谢榛
朝代：明

客久敝貂裘，吟诗徐庾俦。之官千里别，送尔一樽留。赤县尘随马，黄河霜满舟。堂开楚天月，湖照颍城秋。问俗初临郡，忧时重倚楼。九边疲馈饷，四海剧诛求。世故聊长啸，君才岂薄游。宝刀知有赠，清誉满燕州。
刘太守以德之大梁予将赴潞安赋此言别
作者：谢榛
朝代：明

西署为郎已著名，分符岁暮此专城。肯孤上党缄书意，为寄南州下榻情。长路风威嘶五马，大河日影曳双旌。梁园公子如相问，著述应怜老未成。
刘舜谟赵允书高德公三子晚过因谈诗法漫赋长歌兼述别意
作者：谢榛
朝代：明

峨冠野服非凡质，对榻论诗坐终日。力搜东海宝珠来，法转西天龙象出。楚猿乱聒夜冥冥，谁听湘妃鼓瑶瑟。欲为古调高可跻，赋声好振太行西。莫画少陵神自合，更深梦落浣花溪。江通鱼腹山无隔，月照峨眉路不迷。醒来归思候晨鸡，春草未生羸马嘶。黄金筑台战国术，何必郭生志与齐。凤城花时兴逾远，北岳有灵迎杖藜。攀萝蹑屐殊萧散，笔扫层崖秃千管。气横大漠雕不飞，响彻空林虎应断。荷衣独立最高峰，老骨欲仙无寒煖。洗兵焉得挽天河，阴山单于近纳款。尚思朋辈共离樽，燕赵茫茫目力短。壮怀奋激歘乘风，若木扶桑指顾中。他年相见重把手，宁羡征南矍铄翁。
刘节推行可尚宝仕可出饯郭外赋此志别
作者：谢榛
朝代：明

杯酒苍忙强自吟，江淹能赋别时心。绿波春草魂犹断，白首寒天感益深。布泽二龙周海宇，栖閒孤鹤老山林。谁知多病仍飘泊，雨雪愁人几暮阴。
初冬十五夜云洲丈招游东林得僧字
作者：谢榛
朝代：明

皎皎东林月，初看法镜升。殿沉中夜磬，松隐上方灯。兴剧催银斝，诗成转玉绳。地非庐霍胜，天许著名僧。
初冬夜同李伯承过碧云寺
作者：谢榛
朝代：明

并马寻名寺，登高藉短筇。飞泉鸣古涧，落月在寒松。石路经千转，云岩复几重。人间多梦寐，谁听上方钟。
初春侯兵宪举舜宅同潘别驾时乘赋得明字
作者：谢榛
朝代：明

共酌宪台晚，挥觞催赋成。旅怀春惨澹，吾鬓雪分明。倚竹三湘梦，披云五岳情。有人正吹笛，风散落梅声。
初春夜同沈子文梁公实薛思素进士宗子相比部赋得声字
作者：谢榛
朝代：明
体裁：七言律诗

雪尽长风吹禁城，梅花零落此时情。关河月暗迷鸿影，宫殿春寒涩漏声。乱后骚人同百感，年来壮士苦长征。樽前莫话边庭事，弹剑悲歌气未平。
初春夜过西池书斋留酌赋得钟字
作者：谢榛
朝代：明

燕台故事老年踪，楚调狂歌圣代容。乘兴西来秋草遍，凭高北望暮云重。自疏客计閒长铗，几向王门驻短筇。春酒淹留何限意，满城华月夜深钟。
初春夜酌樗庵处士书斋
作者：谢榛
朝代：明
体裁：五言绝句

客子灯前酒，梅花雪后天。不须横玉笛，春意满山川。
初春夜集王元美宅饯别吴峻伯徐汝思袁履善三比部出使得杯字
作者：谢榛
朝代：明
体裁：五言排律

共饯江南客，芳筵候月来。漏催诗草就，春报烛花开。把袂终千里，论心更一杯。风人今夜聚，星使几时回。官舍遥闻笛，宫庭暗落梅。相看倍惆怅，残雪照燕台。
初春酬龚宪副性之见寄
作者：谢榛
朝代：明

昨报襄阳使者过，归鸿雪后度关河。遥知游宦惊时序，不惜缄书到薜萝。日出汉江春气远，云连楚树晓阴多。岘山谁与同临眺，羊祐碑前一浩歌。
初秋同刘兵宪叔清游五龙山值雨得天字
作者：谢榛
朝代：明

飞旌向何许，深入万松烟。草湿云边径，山昏雨外天。兴高穷胜迹，政美见丰年。谁识君侯意，临风一慨然。
别调曲
作者：谢榛
朝代：明

家住邺城门向西，青楼上与邺城齐。郎行好记门前柳，春梦南来路不迷。木落天寒郎欲行，樽前离怨一鸣筝。燕姬纤手调新曲，不是西楼今夜声。
别调曲代赠所知三首
作者：谢榛
朝代：明
体裁：七言绝句

家住邺城门向西，青楼上与邺城齐。郎行好记门前柳，春梦南来路不迷。
别调曲代赠所知三首
作者：谢榛
朝代：明

木落天寒郎欲行，樽前离怨一鸣筝。燕姬纤手调新曲，不是西楼今夜声。
别调曲代赠所知三首·其二
作者：谢榛
朝代：明

离筵易醉夜将分，赵舞灯前犹向君。从此腰肢瘦无力，床头闲杀藕丝裙。
北园同刘国藩夜酌
作者：谢榛
朝代：明

花时招酒伴，几度北林游。改席依芳树，鸣琴对碧流。天高微月出，沙迥断烟浮。明日还乘兴，垂竿杜若洲。
北园同孔老赋得风字
作者：谢榛
朝代：明

悠然云在空，此意许谁同。身出勋名外，心归恬澹中。高楼偏夕照，深竹自凉风。试问今秋兴，还添菊几丛。
北园夏日
作者：谢榛
朝代：明

柴扉閒永日，稚子汲寒泉。院静鸟双下，松凉人独眠。
北塞
作者：谢榛
朝代：明

朔漠名王遁，长城候骑还。丁男空郡国，甲士壮边关。玉剑横霜冷，雕弓抱月閒。于今多上将，谈笑定天山。
北望二首
作者：谢榛
朝代：明

戎马何时定，愁云直北看。朝廷殊见远，将相各知难。风乱边声急，霜连兵气寒。中天问明月，曾照汉家坛。¤
北望二首
作者：谢榛
朝代：明

戎马何时定，愁云直北看。朝廷殊见远，将相各知难。风乱边声急，霜连兵气寒。中天问明月，曾照汉家坛。十月嘶胡马，南来饮潞河。论功自有定，报国岂无多。雾拥宫门隔，星飞羽檄过。中兴见神武，不许郅支和。
北望二首·其一
作者：谢榛
朝代：明

戎马何时定，愁云直北看。朝廷殊见远，将相各知难。风乱边声急，霜连兵气寒。中天问明月，曾照汉家坛。
北望二首·其二
作者：谢榛
朝代：明

十月嘶胡马，南来饮潞河。论功自有定，报国岂无多。雾拥宫门隔，星飞羽檄过。中兴见神武，不许郅支和。
北望有感寄梁公济陈宪卿张子畏万言卿四职方
作者：谢榛
朝代：明

直北云霄几度看，燕京不异汉长安。边关飞檄黄尘惨，吴越连兵白日寒。画策应知司马重，抡才转见职方难。古来久将功名定，好向彤廷议筑坛。
十五夜集徐子与宅得光字
作者：谢榛
朝代：明

桂树花开禁苑香，月轮西转更飞觞。高歌自觉云霄近，佳会偏宜秋夜长。塞下征夫悲独影，闺中思妇对清光。人生苦乐何须道，笛里关山总断肠。
十六夜同南庵翁游昭觉禅院醉笔漫书
作者：谢榛
朝代：明

客子来金界，王孙驻玉鞍。春通九衢夕，风闪万灯寒。改席钟声度，当杯月影团。明年旷颜色，胜景忆同看。
十六夜同汪伯阳梁公实对月得求字
作者：谢榛
朝代：明

昨夜醉南楼，西堂兴未休。共看九霄月，仍是一轮秋。影傍关山落，光连河海流。盈亏本无定，悲乐岂同游。肯负琴樽雅，还怜松桂幽。颓颜空自感，灵药复何求。
十四夜即席呈应职方瑞伯因忆去秋是夕同瑞伯归自盘山复酌潞阳官舍时北寇已走三河慨然赋此
作者：谢榛
朝代：明

去年遥自蓟城回，旷逸堪怜越客才。驿柳清秋还并辔，潞河良夜坐传杯。青山别后边烽起，明月歌中塞马来。今夕相看感离乱，西风吹雨不胜哀。
十四夜无月
作者：谢榛
朝代：明

皓魄将圆夜，张灯坐草堂。孤城低雨色，万户失秋光。笛里关山暝，楼前烟雾苍。金波若满地，随处有壶觞。
千秋颂
作者：谢榛
朝代：明

平乐筵开冬月初，天风吹鹤下前除。山河万古钟元气，宫殿千秋倚太虚。华日高辉龙衮上，彩云低度凤笙馀。称觞不尽词臣意，东海壶公有报书。
千秋颂上恒易赵殿下
作者：谢榛
朝代：明

殿阁祥云绕凤麟，蟠桃特出荐佳辰。词林共仰天葩润，艺圃同瞻睿藻新。招隐久虚青玉案，论交先访白纶巾。仙胎未识金银气，鹤算平分阆苑春。
南伐
作者：谢榛
朝代：明
体裁：五言律诗

南伐驱千骑，遥闻几战场。青年多侠气，白骨半他乡。塞雁悲秋老，闺人哭夜长。招魂渺何处，天外月茫茫。
南园秋暮
作者：谢榛
朝代：明

地僻青山近，庭空白露漙。鸣蝉秋共老，落木夜多寒。惆怅乡书滞，疏慵世路难。遥思篱下菊，儿女不同看。
南巡歌二首
作者：谢榛
朝代：明

大道军容肃，中天王气高。风云随凤辇，日月动龙袍。绿野开三殿，黄河集万艘。竟陵恐迟暮，原庙荐樱桃。南楚旌旗合，黄尘走百官。天王重巡幸，民物识艰难。驰道春风动，行宫夜月寒。万年垂拱意，歌颂入长安。
南巡歌二首·其一
作者：谢榛
朝代：明

大道军容肃，中天王气高。风云随凤辇，日月动龙袍。绿野开三殿，黄河集万艘。竟陵恐迟暮，原庙荐樱桃。
南巡歌二首·其二
作者：谢榛
朝代：明

南楚旌旗合，黄尘走百官。天王重巡幸，民物识艰难。驰道春风动，行宫夜月寒。万年垂拱意，歌颂入长安。
卧病张肖甫枉顾时奉使还蜀
作者：谢榛
朝代：明

蜀客来千里，相看慰病颜。心驰消息后，义重死生间。飞梦通秦塞，缄书度汉关。登高不同赋，秋色满河山。
即席次刘子礼登高韵
作者：谢榛
朝代：明

西风吹雁下河洲，坐感颓年聚旧游。抚景独惭今日赋，遣怀何异故乡楼。尘中浪迹陪高宴，篱下黄花笑白头。京洛层城试登览，疏云惨澹数峰秋。
即席赠薛之翰
作者：谢榛
朝代：明
体裁：七言绝句

园花樽酒日相期，共尔留连欲暮时。醉倚山亭歌楚调，秋萤飞过石榴枝。
又得寒字
作者：谢榛
朝代：明

出郭乘时父老欢，频年稼穑问艰难。边烽自不虚龙剑，客礼谁能重鹖冠。地合千松山更秀，天垂片雨日多寒。秋来逸兴今朝醉，老去新诗异代看。
友人李元博杜约夫徐子静陈石卿相继沦没悲感赋此
作者：谢榛
朝代：明

药裹当窗岁月过，其如老病哭人多。徐陈已矣但衰草，李杜茫然空逝波。荒野暮烟迷怅望，孤城秋气动悲歌。文章不共浮云尽，异日相传竟几何。
古怨
作者：谢榛
朝代：明

邯郸少妇美容光，嫁与燕京游侠郎。白璧黄金买歌舞，不知风雨断人肠。
古怨
作者：谢榛
朝代：明

阿郎别家春草短，莲叶又欹清霜满。朱栏拂云江上楼，玉娘纤手弄鹅管。奇调能令烟水白，寂寞芙蓉失颜色。老龙惊动脱明珠，遽走团光留不得。宁思河北邯郸路，门前旧种垂杨树。花飞恨不到天涯，倦鸟安栖共朝暮。
古怨
作者：谢榛
朝代：明

阿郎裘马欲从军，空说边庭有战云。夜夜青楼买歌舞，愁人风雨不曾闻。
古怨
作者：谢榛
朝代：明

高楼俯江树，楼上有蛾眉。旧约空成叹，新愁可诉谁。春閒翡翠幕，月冷杜鹃枝。荡子复何处，杨花无定时。杨花日飘荡，能复几何春。远道宁知妾，流年不待人。片云横上国，独鸟下西秦。无奈怀君意，清江采绿蘋。绿蘋时复采，独立转深愁。忆昔郎船去，极天江水流。玉环应自佩，金谷谩长游。可惜铅华落，西风入画楼。
古怨·其一
作者：谢榛
朝代：明

高楼俯江树，楼上有蛾眉。旧约空成叹，新愁可诉谁。春閒翡翠幕，月冷杜鹃枝。荡子复何处，杨花无定时。
古怨·其三
作者：谢榛
朝代：明

绿蘋时复采，独立转深愁。忆昔郎船去，极天江水流。玉环应自佩，金谷谩长游。可惜铅华落，西风入画楼。
古怨·其二
作者：谢榛
朝代：明

杨花日飘荡，能复几何春。远道宁知妾，流年不待人。片云横上国，独鸟下西秦。无奈怀君意，清江采绿蘋。
古意
作者：谢榛
朝代：明

南国动幽思，春洲搴绿芳。九嶷云物夕，帝女怨潇湘。华月照瑶瑟，灵风吹绮裳。那知苦调罢，楚客立苍茫。
古意
作者：谢榛
朝代：明

山上采兰花，山下采蒲叶。露湿青罗裙，良人不知妾。
古意
作者：谢榛
朝代：明

无日不秋声，新故愁相接。何当一夕风，尽彫千树叶。青山无大小，总隔郎行路。远近生寒云，愁根不知数。
古意
作者：谢榛
朝代：明

百转辘轳金井深，美人汲水梧桐阴。流云在天日将暮，独有寒泉知素心。郎种菊花何远离，秋来花发倍相思。玉京郎醉菊花酒，不见故园霜露枝。
古意
作者：谢榛
朝代：明

青山无大小，总隔郎行路。远近生寒云，愁恨不知数。
古意·其一
作者：谢榛
朝代：明

无日不秋声，新故愁相接。何当一夕风，尽彫千树叶。
古意·其一
作者：谢榛
朝代：明

百转辘轳金井深，美人汲水梧桐阴。流云在天日将暮，独有寒泉知素心。
古意·其二
作者：谢榛
朝代：明

郎种菊花何远离，秋来花发倍相思。玉京郎醉菊花酒，不见故园霜露枝。
古意·其二
作者：谢榛
朝代：明

青山无大小，总隔郎行路。远近生寒云，愁根不知数。
可叹
作者：谢榛
朝代：明

世事底相迫，人间谁独醒。行歌仍白石，把阅且黄庭。山迥云时出，天高霜夜零。菉葹无久色，松柏向人青。
吊古战场
作者：谢榛
朝代：明

行行路何长，驱马来穷荒。征伐几兴替，空馀古战场。连天白草动寒色，拂地皂雕盘夕阳。漠漠黄沙埋枯骨，终宵无定鬼火光。四野征旗但云雾，千年杀气馀风霜。裂土封侯殊有志，力平北敌更西羌。将军失律万夫死，惜哉秪饱虎与狼。生男胡为事戎行，爷娘不见增悲伤。深闺恸哭罢刀尺，为谁灯下缝衣裳。托心梦寐恍一见，安得招魂还故乡。薄伐太原自中策，秦皇汉武开边疆。至今烽燧尚多警，长城万里徒周防。翻然挽辔独归去，浩歌倚剑天苍凉。
同乡程子宾丁卯春以广东大参擢山右廉宪及夏仍转广东右方伯戊辰春罢官北归两年之间往复万里殊为可叹赋此寄怀
作者：谢榛
朝代：明

二十年前尚宝卿，一官万里去来程。海天欲尽东南地，乡国遥悬旦暮情。鸥鸟斜阳随野钓，杏花微雨促春耕。翻嫌薇省殊多事，旧侣相过几送迎。
同何治象梁公济登会仙山
作者：谢榛
朝代：明

野菊迎霜犹自开，漫乘幽兴一追陪。谈玄更欲寻瑶草，举白聊须坐石苔。落日半山松掩映，閒云满地鹤徘徊。仙人去后馀风景，知有千年我辈来。
同内阁张友衡张文光二公饮崔京山园亭
作者：谢榛
朝代：明

锦石高于屋，名香霭若云。笙镛间清响，花草杂幽芬。人醉瑶京酒，天成紫阁文。广除多皓月，改席坐宵分。
同冯汝隆万泉山
作者：谢榛
朝代：明

林壑最幽处，乱泉风雨来。云中山路转，树里石门开。高兴题苍壁，长歌坐碧苔。好为猿鹤主，閒醉百年杯。
同孟怀之钱子青酌白云洞
作者：谢榛
朝代：明

古树敞岩扉，相携傍翠微。兴高松鹤下，坐久洞云飞。天地浮生老，山林胜会稀。不知蝉冕客，白发几人归。
同宋子纯杜约夫晚渡漳河访李淑东
作者：谢榛
朝代：明

幽期何惮远，秋色满山川。月出平林外，人行落雁边。水村时下马，沙岸夜呼船。正有东篱菊，相？醉里眠。
同宋子纯杜约夫晚渡漳河访李淑东
作者：谢榛
朝代：明
体裁：五言律诗

幽期何惮远，秋色满山川。月出平林外，人行落雁边。水村时下马，沙岸夜呼船。正有东篱菊，相�醉里眠。
同宋子纯杜约夫晚渡漳河访李淑东
作者：谢榛
朝代：明

幽期何惮远，秋色满山川。月出平林外，人行落雁边。水村时下马，沙岸夜呼船。正有东篱菊，相𢬵醉里眠。
同应驾部李太仆游夹山
作者：谢榛
朝代：明

夹山不登眺，胜事只空闻。灵异开丹洞，孤高入紫氛。东溟收地脉，北斗控天文。共有松萝意，聊从猿鸟群。持杯驻岭日，吹笛破山云。更觅三花树，还期二使君。
同敏轩昆季赋得登城楼望五龙山
作者：谢榛
朝代：明

松杪龙山纵目时，龙精长寄万松枝。烟岚忽动遥堪挹，风雨频来暗有期。半世客怀聊此醉，千年帝力岂予知。高城倚仗空幽兴，安得岩栖日赋诗。
同朱道士通上人夜谈因送予归赋此
作者：谢榛
朝代：明

二高多道气，乘夜访幽栖。瑶草元无种，青莲不染泥。鹤閒丹鼎外，月在法云西。相送还成笑，分明过虎溪。
同李元博携酒访岐南道人
作者：谢榛
朝代：明

共向东园酌，葫芦秋正花。千畦散流水，万木带飞霞。碧海仙人岛，玄都道士家。未应骑鹤去，聊此话丹砂。
同李兵宪廷实刘计部伯柬宴集因谈五台山之胜遂赋长歌
作者：谢榛
朝代：明

残冬游五台，几步一徘徊。石罅松根出，云端山势来。地接龙荒莽无际，疏林但见冰花开。绝顶下连万丈雪，阴崖长积千年苔。经过险巇有藜杖，天许诗人独放旷。青山不断马头前，红日忽翻鸦背上。我来转折无尽时，奇处复奇难形状。焉得江南顾凯之，为予写成岩壑障。五台山高齐插天，开辟有色同苍然。平生想像劳梦寐，到时飘逸如登仙。蹑屩越丹崖，挥手拂紫烟。化城金界未深入，远公逝矣谁相延。灵脉永存功德水，彷佛彻耳来飞泉。令人心思净于洗，不根突出纷青莲。指点烟岚动广席，何当鹫岭共攀缘。二君壮图逢昭代，岂暇联辔游山川。向予叹息且酌酒，日下圭峰重回首。
同李汝锡马伯龄游苏门山柬王明府
作者：谢榛
朝代：明

好山同一赏，行坐有莓苔。潭上幽花照，樽前白鸟来。放歌风振木，起舞月临台。欲刻苏门石，惭非谢朓才。
同沈禹文周君可二参军集章子吉参军宅时章景南行人至自上党即席赋此
作者：谢榛
朝代：明

使星昨夜转，车骑入长安。共喜传觞好，犹言行路难。蝉声风外断，槐色雨中寒。起舞苍龙剑，光芒几度看。
同潭公登望湖亭
作者：谢榛
朝代：明

孤亭缥缈碧天空，岩壑长鸣万树风。湖色微茫秋草外，山光黯澹暮烟中。静缘老去逢禅侣，生计年来拟钓翁。莫讶疏狂词赋客，沧洲白鸟自相同。
同程太守子晋过昭觉禅院
作者：谢榛
朝代：明

使君重惠远，频往兴逾高。共欲参禅妙，何心索句劳。霜明分夜色，松响乱寒涛。更话睢中事，忧端在二毛。
同程子仁守岁有感
作者：谢榛
朝代：明

岁尽边庭铁骑回，孤城秉烛旅颜开。乱离已过三关静，生死相违几处哀。渐觉寒威今夜减，可怜春色异乡来。老年结伴青藜杖，圣代逃名浊酒杯。淮浦南通吴客棹，漳河东绕魏王台。身缘留滞常同感，书寄平安各自裁。忆昔京华更愁思，笛声吹落汉宫梅。
同邹汝邻张伊梁李元博饮申幼川北园登台醉赋
作者：谢榛
朝代：明

朋好多风雅，园林复此游。天边数峰出，台下一河流。浦树笼苍霭，霜花照素秋。骚人嗅芳意，莫讶为时忧。
同陈广文荩卿饮王学孔园亭
作者：谢榛
朝代：明

乱树高亭驻落晖，鹍弦慢拨羽觞飞。古今多少风骚客，谁向花前不醉归。
同陈石卿夜酌善应山
作者：谢榛
朝代：明

骚客同今夕，当杯意思閒。天风入古树，海月到空山。胜赏双林外，高歌万壑间。人生竟多事，此地几登攀。
同鲍叔愚邓廷献二明府同观太乙泉流觞
作者：谢榛
朝代：明

灵源喷薄处，并驾远看来。野鸟夕争下，山花寒自开。流觞几曲水，倚杖半岩苔。秋兴能同赋，谁齐潘岳才。
吴下洞庭两山诗客每从予游四十年来凋敝尽矣率成短律用志悲感
作者：谢榛
朝代：明

胜地阖闾国，沧波范蠡船。山通转折路，湖抱混茫天。丝管春风里，松楸晚照边。人家几歌哭，谁尽白头年。
吴人郑速季入邺省兄中伯每谈倭寇之乱久而思归赋此以赠三首
作者：谢榛
朝代：明

驱马来河朔，云愁故国赊。干戈身是赘，道路酒为家。海戍多归雁，江城几落花。白头弟兄在，急难复何嗟。江南兵未息，朝野共忧端。战伐疲吴税，功名老汉官。天空山雾惨，地坼海涛寒。妻子书难达，华亭梦里看。我惜吴门客，言归动是哀。形容愁里变，离乱死中来。家远身犹滞，田荒赋几催。时清渡江去，长啸虎丘台。
吴人郑速季入邺省兄中伯每谈倭寇之乱久而思归赋此以赠三首·其一
作者：谢榛
朝代：明

驱马来河朔，云愁故国赊。干戈身是赘，道路酒为家。海戍多归雁，江城几落花。白头弟兄在，急难复何嗟。
吴人郑速季入邺省兄中伯每谈倭寇之乱久而思归赋此以赠三首·其三
作者：谢榛
朝代：明

我惜吴门客，言归动是哀。形容愁里变，离乱死中来。家远身犹滞，田荒赋几催。时清渡江去，长啸虎丘台。
吴人郑速季入邺省兄中伯每谈倭寇之乱久而思归赋此以赠三首·其二
作者：谢榛
朝代：明

江南兵未息，朝野共忧端。战伐疲吴税，功名老汉官。天空山雾惨，地坼海涛寒。妻子书难达，华亭梦里看。
吴太守明乡入觐见访时客晋赋此奉答
作者：谢榛
朝代：明

昔别都亭柳，垂条几度新。独辞燕赵路，相和楚阳春。老去辙鱼涸，时来尺蠖伸。中丞远意切，上党故情亲。延士堪为主，移家岂在人。渔樵今自适，龙凤古谁驯。地得知音侣，天留报德身。有期孤钓渭，多事负耕莘。西极连三晋，南云望八闽。海霞疑振藻，江月恍交神。客阻关山暮，鸦啼风雨晨。邺台停五马，空复访纶巾。
吴子乔有弟从方士数年不归因访于梁宋间赋此以赠
作者：谢榛
朝代：明

北来寻弟意何长，梁沼孤鸿又夕阳。消息难真悲道路，飘零未定感星霜。独吟灵运三春草，谁见初平万石羊。早晚相逢话丹诀，洞庭回首树苍苍。
吴母太夫人哀词
作者：谢榛
朝代：明

城上乌啼正夜分，归魂遥逐楚江云。故园春笋空成竹，冷雨凄风不忍闻。
吴给事明卿谪江西诗以寄之
作者：谢榛
朝代：明

琐闱当日起才名，忽讶春风万里行。河北书传杨子路，天南帆落豫章城。骚人吊古非湘怨，迁客悲秋自楚声。帝里旧游今散尽，浮云回首独含情。
吴舍人明可徙居同徐子与刘子成二比部夜集得书字
作者：谢榛
朝代：明

仙郎近卜居，几乘载图书。邻里通名后，墙头过酒初。漏沉丹禁远，烛动碧窗虚。补衮才无暇，明朝向石渠。
吹台吊三贤
作者：谢榛
朝代：明

异代怀三老，风骚尚可亲。高名相照耀，片石自嶙峋。野旷青云暮，台空碧草春。至今遗响在，神鬼泣何人。
周子才惠菊并酒
作者：谢榛
朝代：明

分我名园种，迎霜花正开。故山有篱落，秋色此亭台。坐赏成孤酌，吟看信几回。因君兴不浅，昨遣白衣来。
和人金陵春日感兴
作者：谢榛
朝代：明

吴客风流似季鹰，钟山佳丽兴堪乘。高台凤去还临眺，胜地龙蟠几废兴。九陌晴云通玉阙，三江春水抱金陵。莫愁何处歌杨柳，独听黄鹂思不胜。
和王侍御沁阳再逢除夕
作者：谢榛
朝代：明

复此岁将尽，乌啼霜满城。孤灯千里客，夜半两年情。北望边愁剧，西来鬓发更。乘春发骢马，犹自问苍生。
和王比部元美喜浚人卢楠冤雪之作
作者：谢榛
朝代：明

春从邹律动，近得破愁颜。心事孤灯下，年光万死间。赋成馀白发，身在有青山。共尔烟霞约，飘然去不还。
咏蝉
作者：谢榛
朝代：明

弱翅凌晨动，繁声向夕流。不知风雾里，还得几何秋。
咏蝉
作者：谢榛
朝代：明

弱翅凌晨动，繁声向夕流。不知风露里，还得几何秋。
咏蝶
作者：谢榛
朝代：明

花尽忽飞来，岂待南风送。睡起笑相看，不知谁是梦。
哀哉行
作者：谢榛
朝代：明

燕京老人鬓若丝，生长富贵无人欺。少年慷慨结豪侠，弯弓气压幽并儿。自嗟迩来筋力衰，动须僮仆相扶持。忽惊杂虏到门巷，黄金如山难解危。馀息独存剑锋下，子孙散尽生何为。厩马北驱嘶故主，劲风吹断枯桑枝。哀哉行，天何知。燕京小儿眉目青，出门嬉戏娘叮咛。一蹙容颜问所欲，恨不上摘月与星。岂意今秋值丧乱，兄妹散失身伶俜。北去伤心涕泪零，风沙满面栖荒坰。长成被发能跃马，阴山射猎无时停。回首宁不念乡国，长城日落天冥冥。哀哉行，谁堪听。燕京少妇殊可怜，自嫁北里无婵娟。临镜装成数顾影，日换罗绮何新鲜。正尔相欢鼓琴瑟，愿如并蒂池中莲。中秋月好宁长圆，烽烟散落高梁川。铦锋逼人动寒色，不忍阿夫死眼前。一去龙沙断归路，吁嗟此身犹独全。哀哉行，天胡然。燕京女儿何盈盈，隔花娇语如春莺。邻姬盛装失光彩，颜色信是倾人城。许嫁城中羽林将，千金奁具犹言轻。门前一朝胡马鸣，晓眠未足心魂惊。颠倒衣裳科鬒发，驱之北去悲吞声。独恨跣足走荆棘，不与爷娘同死生。哀哉行，难为情。
哀哉行·其一
作者：谢榛
朝代：明

燕京老人鬓若丝，生长富贵无人欺。少年慷慨结豪侠，弯弓气压幽并儿。自嗟迩来筋力衰，动须僮仆相扶持。忽惊杂虏到门巷，黄金如山难解危。馀息独存剑锋下，子孙散尽生何为。厩马北驱嘶故主，劲风吹断枯桑枝。哀哉行，天何知。
哀哉行·其三
作者：谢榛
朝代：明

燕京少妇殊可怜，自嫁北里无婵娟。临镜装成数顾影，日换罗绮何新鲜。正尔相欢鼓琴瑟，愿如并蒂池中莲。中秋月好宁长圆，烽烟散落高梁川。铦锋逼人动寒色，不忍阿夫死眼前。一去龙沙断归路，吁嗟此身犹独全。哀哉行，天胡然。
哀哉行·其二
作者：谢榛
朝代：明

燕京小儿眉目青，出门嬉戏娘叮咛。一蹙容颜问所欲，恨不上摘月与星。岂意今秋值丧乱，兄妹散失身伶俜。北去伤心涕泪零，风沙满面栖荒坰。长成被发能跃马，阴山射猎无时停。回首宁不念乡国，长城日落天冥冥。哀哉行，谁堪听。
哀哉行·其四
作者：谢榛
朝代：明

燕京女儿何盈盈，隔花娇语如春莺。邻姬盛装失光彩，颜色信是倾人城。许嫁城中羽林将，千金奁具犹言轻。门前一朝胡马鸣，晓眠未足心魂惊。颠倒衣裳科鬒发，驱之北去悲吞声。独恨跣足走荆棘，不与爷娘同死生。哀哉行，难为情。
哀哉行二首
作者：谢榛
朝代：明

燕京老人鬓若丝，生长富贵无人欺。少年慷慨结豪侠，弯弓气压幽并儿。自嗟迩来筋力衰，动须僮仆相扶持。忽惊杂虏到门巷，黄金如山难解危。余息独存剑锋下，子孙散尽生何为。厩马北驱嘶故主，劲风吹断枯桑枝。哀哉行，天何知。¤
哀江南八首
作者：谢榛
朝代：明

为说江南胜，豪华异往年。波涛扬子夕，风雨秣陵天。岁苦兵间赋，春荒战后田。都门迟飞挽，何处泊吴船。昆明未习战，南伐转忧深。兵气连瓜步，人烟断柘林。吴姬穷海泪，燕将故关心。何日铙歌转，苍生望捷音。战马嘶江上，寒生枫树村。新兵五都尽，旧业几家存。共倚中朝盛，谁将上策论。梁鸿避世者，宁复老吴门。召募今南讨，中原羽檄过。几年纡策定，一战赏功多。雾变青山色，天横沧海波。飘零国士老，长望一悲歌。华亭未奏捷，烽火更西湖。海舰贼来去，天兵功有无。人心多为汉，国计竟全吴。野哭徵求尽，苍茫寒月孤。古来兵不到，湖里洞庭山。日惨干戈际，云愁猿鸟间。少年应习武，幽士且栖閒。纵熟黄柑酒，谁能长醉颜。江山天设险，满目战图秋。东海兵停棹，西风客倚楼。朝廷存大体，斧钺系深忧。不信征南将，功成早白头。氛祲频年动，东南尽处看。海摇千舰出，兵犯七闽寒。杀伐宁无定，凭陵信有端。遥闻日本使，犹自贡长安。
哀江南八首·其一
作者：谢榛
朝代：明

为说江南胜，豪华异往年。波涛扬子夕，风雨秣陵天。岁苦兵间赋，春荒战后田。都门迟飞挽，何处泊吴船。
哀江南八首·其七
作者：谢榛
朝代：明

江山天设险，满目战图秋。东海兵停棹，西风客倚楼。朝廷存大体，斧钺系深忧。不信征南将，功成早白头。
哀江南八首·其三
作者：谢榛
朝代：明

战马嘶江上，寒生枫树村。新兵五都尽，旧业几家存。共倚中朝盛，谁将上策论。梁鸿避世者，宁复老吴门。
哀江南八首·其二
作者：谢榛
朝代：明

昆明未习战，南伐转忧深。兵气连瓜步，人烟断柘林。吴姬穷海泪，燕将故关心。何日铙歌转，苍生望捷音。
哀江南八首·其五
作者：谢榛
朝代：明

华亭未奏捷，烽火更西湖。海舰贼来去，天兵功有无。人心多为汉，国计竟全吴。野哭徵求尽，苍茫寒月孤。
哀江南八首·其八
作者：谢榛
朝代：明

氛祲频年动，东南尽处看。海摇千舰出，兵犯七闽寒。杀伐宁无定，凭陵信有端。遥闻日本使，犹自贡长安。
哀江南八首·其六
作者：谢榛
朝代：明

古来兵不到，湖里洞庭山。日惨干戈际，云愁猿鸟间。少年应习武，幽士且栖閒。纵熟黄柑酒，谁能长醉颜。
哀江南八首·其四
作者：谢榛
朝代：明

召募今南讨，中原羽檄过。几年纡策定，一战赏功多。雾变青山色，天横沧海波。飘零国士老，长望一悲歌。
哀老营堡
作者：谢榛
朝代：明

严冬塞马来，不意破高垒。纵有飞将军，仓皇那可恃。杀气与人烟，相侵惨如此。树寒啼老鸱，月黑乱新鬼。亲戚一闻变，竞走霜风里。宁言积血腥，各认骸骨是。群号振山颠，万泪迸湍水。俯身不回顾，忽复黄尘起。潜伏林谷中，狡黠殊无比。部落入空壁，屠戮甚羊豕。劫掳又北驱，哽咽苦千里。男女不两存，去留见生死。生者讵得归，死者长已矣。嗟哉仗钺人，奋烈向朔鄙。
哭弟松
作者：谢榛
朝代：明

多病吾仍在，沉酣尔遽休。相依堪共老，永别杳难求。伏腊还新酒，风烟岂故丘。漳河暮转急，呜咽正东流。吾弟忽长往，孤魂应向东。在家忧患过，为客去留同。白日身何懒，清樽老不空。至今城北路，陇树起悲风。
哭弟松·其一
作者：谢榛
朝代：明

多病吾仍在，沉酣尔遽休。相依堪共老，永别杳难求。伏腊还新酒，风烟岂故丘。漳河暮转急，呜咽正东流。
哭弟松·其二
作者：谢榛
朝代：明

吾弟忽长往，孤魂应向东。在家忧患过，为客去留同。白日身何懒，清樽老不空。至今城北路，陇树起悲风。
哭晁太史君石墓
作者：谢榛
朝代：明

多士期东阁，孤怀向北辰。名高太史笔，病剧长卿身。匡世天何夺，怜才谁更真。茫然隔气象，遽矣失经纶。白舫云随榇，清秋月写神。半生馀著作，万事已荆榛。策杖来何晚，临风怆独频。尚思排难处，一诺定交晨。泪湿墓前土，心通泉下人。明年花自发，犹似玉堂春。
喜黄实甫至留酌
作者：谢榛
朝代：明

自别梁园岁几徂，故人消息断江湖。相逢白鬓知多少，一醉黄金问有无。地接边关秋气早，树翻乌鹊月明孤。向来离合殊难定，犹向天涯说壮图。
嘉靖癸卯岁曾寓道院屡登玉清阁以发吟兴于今二十七年矣衰颓且病竟不获一登漫成小诗以志感叹云尔
作者：谢榛
朝代：明

几欲登仙阁，年来筋力衰。山青不在眼，云白更依谁。碧海三山梦，瑶台万里期。老夫仍世累，且报木公知。
四无堂
作者：谢榛
朝代：明
体裁：五言律诗

政简独仙尉，终朝堂宇閒。名传九有外，道在四无间。能了忧来事，何惭老去颜。悠然自俯仰，云尽见青山。
四景图
作者：谢榛
朝代：明

野水明孤嶂，平芜燕子低。日斜人策马，酒旆杏花西。赤日临山沼，荷花气独清。一亭蒲苇合，鹳鹤向人鸣。世事惟高枕，窗含万壑秋。片云飞广漠，白鸟恋沧洲。篱落数竿竹，梅花春不孤。草堂人独坐，风雪满西湖。
四景图·其一
作者：谢榛
朝代：明

野水明孤嶂，平芜燕子低。日斜人策马，酒旆杏花西。
四景图·其三
作者：谢榛
朝代：明

世事惟高枕，窗含万壑秋。片云飞广漠，白鸟恋沧洲。
四景图·其二
作者：谢榛
朝代：明

赤日临山沼，荷花气独清。一亭蒲苇合，鹳鹤向人鸣。
四景图·其四
作者：谢榛
朝代：明

篱落数竿竹，梅花春不孤。草堂人独坐，风雪满西湖。
园亭月下观妓分得戡字
作者：谢榛
朝代：明

月白池台迥，徵歌客共酣。名花出山右，春色似江南。漏转仍呼酒，参横尚驻骖。重来赏音处，感旧对何戡。
园亭秋雨李之茂惠酒
作者：谢榛
朝代：明

圣代逍遥一角巾，西来况尔识予真。园扉半掩琴书静，庭树相依鸟雀驯。荒径自怜苔色古，白衣宁待菊花晨。天涯风雨聊成醉，坐惜冲泥送酒人。
圭峰晚望
作者：谢榛
朝代：明

圭峰冠形胜，幽事且禅林。石阁参云兴，山桥俯涧心。万松皆古色，孤磬自清音。更觅最奇处，宁辞冰雪深。
塞上曲
作者：谢榛
朝代：明

百战多枯骨，秋高白草深。飞雕盘大漠，嘶马振长林。柔远君王德，封侯壮士心。华夷自有限，边徼莫相侵。
塞上曲
作者：谢榛
朝代：明

秋生关塞晓霜飞，日上辕门探骑归。百战将军惊白发，不知凋敝几征衣。旌旗荡野塞云开，金鼓连天朔雁回。落日半山追黠虏，弯弓直过李陵台。飞将龙沙逐虏还，夜驱驼马入燕关。城头残月谁横笛，吹落梅花雪满山。暮云黯澹压边楼，雪满黄河冻不流。野烧连山胡马绝，何人月下唱《凉州》。
塞上曲·其一
作者：谢榛
朝代：明

秋生关塞晓霜飞，日上辕门探骑归。百战将军惊白发，不知凋敝几征衣。
塞上曲三首
作者：谢榛
朝代：明
体裁：七言绝句

旌旗荡野塞云开，金鼓连天朔雁回。落日半山追黠虏，弯弓直过李陵台。
塞上曲三首
作者：谢榛
朝代：明

暮云黯澹压边楼，雪满黄河冻不流。野烧连山胡马绝，何人月下唱《凉州》。
塞上曲三首
作者：谢榛
朝代：明

飞将龙沙逐虏还，夜驱驼马入燕关。城头残月谁横笛，吹落梅花雪满山。
塞上曲寄少司马苏允吉
作者：谢榛
朝代：明

海日高临塞上城，汉家诸将久屯兵。断云飞去辽天阔，北望燕然万古情。白登城上早霜凄，黑水河边暮雁低。还忆去秋明月下，胡笳吹过七陵西。边柳萧条带落晖，长城北去是金微。健儿跃马西山下，射得双狼雪里归。孤月高高照朔荒，戍楼吹笛满天霜。三秋杨柳飘零尽，此夜征夫总断肠。牧马深山白草中，不闻鼙鼓动西风。老兵閒坐斜阳里，尽说今秋魏绛功。鸦啼初日塞门开，昨夜阴山探骑回。秋尽漠南风雪遍，单于不敢射雕来。
塞上曲寄少司马苏允吉·其一
作者：谢榛
朝代：明

海日高临塞上城，汉家诸将久屯兵。断云飞去辽天阔，北望燕然万古情。
塞上曲寄少司马苏允吉·其三
作者：谢榛
朝代：明

边柳萧条带落晖，长城北去是金微。健儿跃马西山下，射得双狼雪里归。
塞上曲寄少司马苏允吉·其二
作者：谢榛
朝代：明
体裁：七言绝句

白登城上早霜凄，黑水河边暮雁低。还忆去秋明月下，胡笳吹过七陵西。
塞上曲寄少司马苏允吉·其五
作者：谢榛
朝代：明

牧马深山白草中，不闻鼙鼓动西风。老兵閒坐斜阳里，尽说今秋魏绛功。
塞上曲寄少司马苏允吉·其六
作者：谢榛
朝代：明

鸦啼初日塞门开，昨夜阴山探骑回。秋尽漠南风雪遍，单于不敢射雕来。
塞上曲寄少司马苏允吉·其四
作者：谢榛
朝代：明

孤月高高照朔荒，戍楼吹笛满天霜。三秋杨柳飘零尽，此夜征夫总断肠。
塞下三首
作者：谢榛
朝代：明

满天秋气动，木叶下居庸。笳堕征夫泪，沙交战马踪。乱云连万垒，孤雁度千峰。回合关城路，驰驱尘土容。山横边色断，日没野阴重。朔吹翻旗影，寒霜上剑锋。几年频出塞，百战苦妨农。庙略今长画，军储日远供。檄书飞涿鹿，候火照卢龙。会见旄头落，何人勒景钟。青山行不断，独马去迟迟。宿雾开军垒，寒城见酒旗。沙连天尽处，霜重日高时。惨淡兵戈气，萧条榆柳枝。乾坤疲战伐，将相系安危。寄语筹边者，功名当自知。路出古云州，风沙吹不休。乌鸢下空碛，驼马渡寒流。地旷边声动，天高朔气浮。霜连穷海夕，月照大荒秋。击鼓番王醉，吹笳汉女愁。龙城若复取，侠士几封侯。
塞下三首·其一
作者：谢榛
朝代：明

满天秋气动，木叶下居庸。笳堕征夫泪，沙交战马踪。乱云连万垒，孤雁度千峰。回合关城路，驰驱尘土容。山横边色断，日没野阴重。朔吹翻旗影，寒霜上剑锋。几年频出塞，百战苦妨农。庙略今长画，军储日远供。檄书飞涿鹿，候火照卢龙。会见旄头落，何人勒景钟。
塞下三首·其二
作者：谢榛
朝代：明

青山行不断，独马去迟迟。宿雾开军垒，寒城见酒旗。沙连天尽处，霜重日高时。惨淡兵戈气，萧条榆柳枝。乾坤疲战伐，将相系安危。寄语筹边者，功名当自知。
塞下二首
作者：谢榛
朝代：明

路出古云州，风沙吹不休。乌鸢下空碛，驼马渡寒流。地旷边声动，天高朔气浮。霜连穷海夕，月照大荒秋。击鼓番王醉，吹笳汉女愁。龙城若复取，侠士几封侯。
塞下二首
作者：谢榛
朝代：明

青山行不断，独马去迟迟。宿雾开军垒，寒城见酒旗。沙连天尽处，霜重日高时。惨淡兵戈气，萧条榆柳枝。乾坤疲战伐，将相系安危。寄语筹边者，功名当自知。¤
塞下曲
作者：谢榛
朝代：明
体裁：五言绝句

暝色满西山，将军猎骑还。隔河见烽火，骄虏夜临关。
塞下曲
作者：谢榛
朝代：明

都护防边旦夕劳，秋来天子赐征袍。何当净扫黄龙塞，白日飞霜上宝刀。青海城边秋草稀，黄沙碛里夜云飞。将军不寐听刁斗，月上辕门探马归。穷边寒日惨无光，沙草连天走白狼。百战健儿争射猎，秋风跃马黑山阳。风吹榆柳作寒声，直北龙沙一望平。云压旌旗飞暮雪，将军坐啸受降城。朔云黯淡古今愁，十月交河冻不流。铁马无声关塞静，征夫月下唱梁州。
塞下曲·其一
作者：谢榛
朝代：明

都护防边旦夕劳，秋来天子赐征袍。何当净扫黄龙塞，白日飞霜上宝刀。
塞下曲·其三
作者：谢榛
朝代：明

穷边寒日惨无光，沙草连天走白狼。百战健儿争射猎，秋风跃马黑山阳。
塞下曲·其二
作者：谢榛
朝代：明

青海城边秋草稀，黄沙碛里夜云飞。将军不寐听刁斗，月上辕门探马归。
塞下曲·其五
作者：谢榛
朝代：明

朔云黯淡古今愁，十月交河冻不流。铁马无声关塞静，征夫月下唱梁州。
塞下曲·其四
作者：谢榛
朝代：明

风吹榆柳作寒声，直北龙沙一望平。云压旌旗飞暮雪，将军坐啸受降城。
塞下曲二首
作者：谢榛
朝代：明

飘蓬燕赵间，行李风霜下。芦管送边声，空林一驻马。塞上黄须儿，饮马黑山涧。弯弧向朔云，莫射南飞雁。
塞下曲二首·其一
作者：谢榛
朝代：明
体裁：五言绝句

飘蓬燕赵间，行李风霜下。芦管送边声，空林一驻马。
塞下曲二首·其二
作者：谢榛
朝代：明

塞上黄须儿，饮马黑山涧。弯弧向朔云，莫射南飞雁。
夏夜同李太守应乾卢山人次楩醉登郡阁赋得秋字
作者：谢榛
朝代：明

共坐前除松色幽，月临虚阁澹初秋。凉风自可山人意，清夜堪从地主游。身后声名吾且醉，兴来疏放老何求。卢敖况是非凡侣，天外閒云任去留。
夏夜大雨寄怀崔驸马懋仁
作者：谢榛
朝代：明

邺王城外雨漫漫，旅客惊心夏欲残。平地波涛吞道路，极天云雾失峰峦。疏灯闪闪沧洲夕，乱苇萧萧白鹭寒。遥想月明吹凤管，倚楼何处望长安。
夏夜独坐披襟当风颇有秋意赋此寄怀
作者：谢榛
朝代：明
体裁：五言律诗

散发南楼夜，翛然披素襟。蛩声依草际，萤火落墙阴。老破当年梦，秋生久客心。遥思苔石上，坐听美人琴。
夏夜邹参政君哲宅同王客部道原得筵字
作者：谢榛
朝代：明

虚堂入夜敞高筵，为写幽怀向酒边。汉阙晴云低抱树，海门凉月半浮天。闾阎久颂中兴日，税敛还逢北伐年。丙魏匡时期不忝，老夫长啸五湖烟。
夏夜邹参政君哲宅陪饯皇甫别驾得才字
作者：谢榛
朝代：明

磊落闽中彦，沉沦吴下才。相看成别赋，一笑且深杯。庭暗流萤过，楼明缺月来。新丰能几醉，骑马故迟回。
夏夜集冯员外汝言举子汝强宅赋得花字
作者：谢榛
朝代：明
体裁：五言律诗

淹留数高会，伯仲复名家。白发几年客，红蕖三度花。风从西苑至，月傍帝城斜。徙倚发孤咏，隔林啼曙鸦。